text:
Mi Va Ni Ripfumelo Leri Tiyeke Eka Mfumo Wa Xikwembu
“Ripfumelo i ku langutela loku tiyisekisiweke ka swilo leswi tshembiwaka.”—HEV. 11:1.
1, 2. I yini lexi nga ta endla leswaku hi khorwiseka swinene leswaku Mfumo wa Xikwembu wu ta hetisisa xikongomelo xa xona hi vanhu, naswona ha yini? (Vona xifaniso lexi nga eku sunguleni ka xihloko lexi.)
LESWI hi nga Timbhoni ta Yehovha, hi chumayela leswaku Mfumo wa Xikwembu hi wona ntsena lowu nga ta tlhantlha swiphiqo swa hina hinkwaswo, naswona ha swi hisekela ku komba vanhu ntiyiso lowu wa nkoka wa le Matsalweni. Hi tlhela hi chaveleriwa swinene hi ntshembo lowu Mfumo wa Xikwembu wu endlaka leswaku hi va na wona. Kambe, hi khorwiseka ku fikela kwihi leswaku Mfumo wolowo i wa xiviri ni leswaku wu ta hetisisa xikongomelo xa wona? Hi xihi xisekelo lexi hi nga na xona xo va ni ripfumelo leri tiyeke eka Mfumo wolowo?—Hev. 11:1.
2 Mfumo wa Mesiya i lunghiselelo leri simekiweke hi Lowa Matimba Hinkwawo leswaku a hetisisa xikongomelo xa yena malunghana ni swivumbiwa swa yena. Mfumo lowu wu sekeriwe eka masungulo lama tiyeke, ku nga mfanelo leyi heleleke ya Yehovha yo fuma. Timhaka ta nkoka leti khumbaka Mfumo lowu—hosi ya wona, lava nga ta fuma na yona ni vanhu ni swilo leswi nga ta fumiwa hi vona—ti simekiwe hi ku tirhisa mintwanano, hileswaku malunghiselelo lama endliweke hi Xikwembu kumbe hi N’wana wa xona, Yesu Kreste. Loko hi kambisisa mintwanano leyi hi ta yi twisisa ku antswa ndlela leyi xikongomelo xa Xikwembu xi nga ta hetiseka ha yona naswona hi ta kota ku vona ndlela leyi lunghiselelo leri ri tiyeke ha yona.—Hlaya Vaefesa 2:12.
3. I yini leswi hi nga ta swi kambisisa exihlokweni lexi ni lexi landzelaka?
3 Bibele yi vulavula hi mintwanano ya tsevu ya nkoka leyi fambisanaka ni Mfumo wa Mesiya, lowu hosi ya wona ku nga Kreste Yesu. Mintwanano ya kona i (1) ntwanano wa Abrahama, (2) ntwanano wa Nawu, (3) ntwanano wa Davhida, (4) ntwanano wa muprista la fanaka na Melkisedeke, (5) ntwanano lowuntshwa ni (6) ntwanano wa Mfumo. A hi kambisiseni ndlela leyi ntwanano ha wun’we wu fambisanaka ha yona ni Mfumo naswona wu nga ta xi hetisisa ha yona xikongomelo xa Xikwembu hi misava ni vanhu.—Vona chati leyi nge “ Ndlela Leyi Xikwembu Xi Nga Ta Xi Hetisisa Ha Yona Xikongomelo Xa Xona.”
XITSHEMBISO LEXI PALUXEKE NDLELA LEYI XIKONGOMELO XA XIKWEMBU XI NGA TA HETISEKA HA YONA
4. Hilaha swi hlamuseriweke hakona eka Genesa, hi swihi swileriso leswi Yehovha a swi vuleke malunghana ni vanhu?
4 Endzhaku ka loko Yehovha a lunghiselele pulanete ya hina yo saseka leswaku vanhu va ta tshama eka yona, u vule swileriso swinharhu malunghana ni vanhu: Xikwembu xa hina a xi ta tumbuluxa vanhu hi xifaniso xa xona, vanhu a va fanele va endla misava hinkwayo yi va Paradeyisi va tlhela va tata misava hi vana lava lulameke naswona vanhu a va nga pfumeleriwanga ku dya eka murhi wo tivisa leswinene ni leswo biha. (Gen. 1:26, 28; 2:16, 17) A ku nga ha laveki swileriso swin’wana. Endzhaku ka loko vanhu va tumbuluxiwile, a va fanele va yingisa swileriso leswin’wana swimbirhi leswaku xikongomelo xa Xikwembu xi ta hetiseka. Kutani, swi tise ku yini leswaku ku laveka mintwanano?
5, 6. (a) Sathana u ringete njhani ku endla leswaku xikongomelo xa Xikwembu xi nga hetiseki? (b) Yehovha u wu tlhantlhe njhani ntlhontlho lowu Sathana a wu sunguleke aEdeni?
5 Sathana Diyavulosi u ringete ku endla leswaku xikongomelo xa Xikwembu xi nga hetiseki hi ku endla leswaku vanhu va xandzuka. Sweswo u swi endle hi ku tirhisa xileriso xa leswaku vanhu va yingisa. U ringe Evha, wansati wo sungula, leswaku a nga yingisi nawu wa leswaku a va fanelanga va dya eka murhi wa ku tivisa leswinene ni leswo biha. (Gen. 3:1-5; Nhlav. 12:9) Hi ku endla tano, Sathana u tlhontlhe mfanelo ya Xikwembu yo fuma swivumbiwa swa xona. Endzhakunyana, Sathana u tlhele a hehla malandza yo tshembeka ya Xikwembu a vula leswaku ma xi gandzela hi swivangelo swa vutianakanyi.—Yobo 1:9-11; 2:4, 5.
6 Yehovha a a ta wu tlhantlha njhani ntlhontlho lowu Sathana a wu sunguleke aEdeni? Loko a a lo lovisa vaxandzuki lava, nxandzuko wa vona a wu ta va wu herile. Kambe sweswo a swi ta tlhela swi vula leswaku xikongomelo xa Xikwembu xa leswaku misava yi tala hi vana va Adamu na Evha lava yingisaka a xi nga ta hetiseka. Ematshan’weni yo lovisa vaxandzuki volavo hi nkarhi wolowo, Muvumbi la tlhariheke u vule vuprofeta lebyikulu—xitshembiso lexi endliweke le Edeni—ku tiyisekisa leswaku vuxokoxoko byin’wana ni byin’wana bya xitshembiso xa yena byi ta hetiseka.—Hlaya Genesa 3:15.
7. Xitshembiso lexi endliweke le Edeni xi paluxa yini malunghana ni nyoka ni mbewu ya yona?
7 Hikwalaho ka xitshembiso lexi endliweke le Edeni, Yehovha u gweve nyoka ni mbewu ya yona, ku nga Sathana Diyavulosi ni hinkwavo lava a va ta yima na yena eku lwisaneni ni mfanelo ya Xikwembu yo fuma. Xikwembu xa ntiyiso xi nyike mbewu ya wansati wa xona wa le tilweni matimba yo lovisa Sathana. Xisweswo, xitshembiso lexi endliweke le Edeni a xi paluxa leswaku Sathana u ta herisiwa swin’we ni maxangu hinkwawo lama vangiweke hi ku xandzuka kakwe, xi tlhela xi hlamusela ndlela leyi sweswo swi nga ta endleka ha yona.
8. I yini leswi nga vuriwaka malunghana ni wansati ni mbewu ya yena?
8 I mani loyi a ta va mbewu ya wansati? Leswi mbewu a yi ta pfotlosa nhloko ya nyoka, leswi vulaka ku “herisa” xivumbiwa xa moya, ku nga Sathana Diyavulosi, mbewu yoleyo a yi fanele yi va munhu wa moya. (Hev. 2:14) Hikwalaho, wansati loyi a a ta veleka mbewu yoleyo, na yena a a fanele a va munhu wa moya. Loko mbewu ya nyoka yi andza, a swi nga tiviwi leswaku wansati ni mbewu yakwe i vamani ku ringana malembe ya kwalomu ka 4 000, endzhaku ka xitshembiso lexi endliweke hi Yehovha le Edeni. Emalembeni wolawo, Yehovha u endle mintwanano yo hlayanyana leyi hlamuselaka leswaku mbewu yoleyo i mani, a tlhela a tiyisekisa malandza Yakwe leswaku a a ta tirhisa mbewu yoleyo ku herisa makhombo lawa Sathana a ma tiseleke vanhu.
NTWANANO LOWU HLAMUSELAKA MBEWU
9. I yini ntwanano wa Abrahama naswona wu sungule rini ku tirha?
9 Kwalomu ka malembe ya 2 000 endzhaku ka loko ku gweviwe Sathana, Yehovha u lerise mupatriyaka Abrahama leswaku a sukela kaya rakwe eUra le Mesopotamiya kutani a ya tshama etikweni ra Kanana. (Mint. 7:2, 3) Yehovha u te: “Huma etikweni ra rikwenu ni le maxakeni ya wena ni le ndlwini ya tata wa wena, u ya etikweni leri ndzi nga ta ku komba rona; ndzi ta endla tiko lerikulu ha wena ndzi ku katekisa naswona ndzi ta kurisa vito ra wena; tikombise u ri nkateko. Ndzi ta katekisa lava ku katekisaka, kutani loyi a ku rhukanaka ndzi ta n’wi rhukana, kunene mindyangu hinkwayo ya misava yi ta tikatekisa ha wena.” (Gen. 12:1-3) Leri i rungula leri tsariweke loko ku sungula ntwanano wa Abrahama—lowu Yehovha Xikwembu a wu endleke na Abrahama. A swi tiveki hi ku kongoma leswaku Yehovha u wu endle rini ntwanano na Abrahama. Hambiswiritano, wu sungule ku tirha hi lembe ra 1943 B.C.E., loko Abrahama loyi a a ri ni malembe ya 75, a sukile eHarani naswona a tsemakanye Nambu wa Yufrata.
10. (a) Abrahama u ri kombise njhani ripfumelo leri tiyeke eka switshembiso swa Xikwembu? (b) Hi byihi vuxokoxoko lebyi Yehovha a byi paluxeke hakatsongo-tsongo malunghana ni mbewu ya wansati?
10 Yehovha u phindhe xitshembiso xakwe eka Abrahama minkarhi yo hlayanyana, a vula ni vuxokoxoko lebyi engetelekeke. (Gen. 13:15-17; 17:1-8, 16) Naswona loko Abrahama a kombise ripfumelo leri tiyeke eka switshembiso swa Xikwembu hi ku tiyimisela ku nyikela hi n’wana wakwe la nga swakwe hi ku tirhandzela, Yehovha u susumeteleke ku tiyisa ntwanano wolowo hi ku tiyisekisa leswaku xitshembiso xakwe a xi ta hetiseka. (Hlaya Genesa 22:15-18; Vaheveru 11:17, 18.) Endzhaku ka loko ntwanano wa Abrahama wu sungule ku tirha, hakatsongo-tsongo Yehovha u paluxe vuxokoxoko bya nkoka malunghana ni mbewu ya wansati. Mbewu yoleyo a yi ta huma eka ndyangu wa Abrahama, a yi ta andza, a yi ta va hosi, a yi ta lovisa valala hinkwavo va Xikwembu naswona a yi ta va nkateko eka vanhu vo tala.
11, 12. Matsalwa ma swi kombisa njhani leswaku ntwanano wa Abrahama wu ta hetiseka hi ndlela leyikulu naswona sweswo swi vula yini eka hina?
11 Hambileswi ntwanano wa Abrahama wu hetisekeke hi ku kongoma eka vatukulu vakwe loko va nghene eTikweni leri Tshembisiweke, Matsalwa ma kombisa leswaku ntwanano lowu a wu ta tlhela wu hetiseka hi tlhelo ra moya. (Gal. 4:22-25) Muapostola Pawulo u huhuteriwe ku hlamusela leswaku loko wu hetiseka hi ndlela leyikulu, xirho xa nkoka eka mbewu ya Abrahama a ku ta va Kreste naswona swirho leswin’wana a ku ta va Vakreste lava totiweke hi moya va 144 000. (Gal. 3:16, 29; Nhlav. 5:9, 10; 14:1, 4) Wansati loyi a velekeke mbewu i “Yerusalema wa le henhla”—xiphemu xa le tilweni xa nhlengeletano ya Xikwembu, leyi vumbiwaka hi swivumbiwa swo tshembeka swa moya. (Gal. 4:26, 31) Hilaha ntwanano wa Abrahama wu tshembiseke hakona, mbewu ya wansati a yi ta tisela vanhu mikateko.
12 Ntwanano wa Abrahama i xitiyisekiso xa leswaku Mfumo wa matilo wu ta fika naswona wu ta endla leswaku Hosi ya wona ni lava nga ta fuma na yona va dya ndzhaka ya Mfumo wolowo. (Hev. 6:13-18) Ntwanano lowu wu ta tirha nkarhi wo tanihi kwihi? Genesa 17:7 yi vula leswaku i “ntwanano wa hilaha ku nga riki na makumu.” Wu ta va kona kukondza loko Mfumo wa Mesiya wu lovisa valala va Xikwembu ni loko mindyangu hinkwayo ya laha misaveni yi katekisiwile. (1 Kor. 15:23-26) Entiyisweni, lava va nga ta va va hanya emisaveni hi nkarhi wolowo va ta vuyeriwa hilaha ku nga heriki. Ntwanano lowu Xikwembu xi wu endleke na Abrahama wu kombisa leswaku Yehovha u tiyimisele ku hetisisa xikongomelo xakwe leswaku vanhu lavo lulama va “tata misava”!—Gen. 1:28.
NTWANANO LOWU TIYISEKISAKA LESWAKU MFUMO WU TA FUMA HILAHA KU NGA HERIKI
13, 14. I yini leswi ntwanano wa Davhida wu swi tiyisekisaka malunghana ni mfumo wa Mesiya?
13 Xitshembiso lexi endliweke le Edeni ni ntwanano wa Abrahama swi kombise yinhla ya nkoka ya leswaku vuhosi bya Yehovha lebyi yimeriwaka hi Mfumo wa Mesiya byi sekeriwe byi tiya eka milawu ya Xikwembu yo lulama. (Ps. 89:14) Xana mfumo wa Mesiya wu ta va ni vukanganyisi kutani wu boheka ku siviwa hi wun’wana? Ntwanano wun’wana wu tiyisekisa leswaku sweswo a swi nge pfuki swi endlekile.
14 Anakanya hi leswi Yehovha a swi tshembiseke Hosi Davhida wa le Israyele wa khale hi ku tirhisa ntwanano wa Davhida. (Hlaya 2 Samuwele 7:12, 16.) Yehovha u endle ntwanano lowu na Davhida hi nkarhi lowu Davhida a a fuma eYerusalema, a n’wi tshembisa leswaku Mesiya a a ta va ntukulu wakwe. (Luka 1:30-33) Xisweswo, Yehovha u nyikele rungula leri kongomeke malunghana ni ndyangu lowu Mesiya a a ta huma eka wona a tlhela a vula leswaku mudyandzhaka wa Davhida a a ta va ni “mfanelo” yo va Hosi eMfun’weni wa Mesiya. (Ezek. 21:25-27) Hi ku tirhisa Yesu, vuhosi bya Davhida byi ‘ta simekiwa byi tiya hilaha ku nga riki na makumu.’ Entiyisweni, mbewu ya Davhida “yi ta tshama hilaha ku nga riki na makumu, ni xiluvelo xakwe xi ta fana ni dyambu.” (Ps. 89:34-37) Mfumo wa Mesiya a wu nge pfuki wu ve ni vukanganyisi naswona leswi wu nga ta swi endla swi ta tshama hilaha ku nga riki na makumu!
NTWANANO WA MUPRISTA
15-17. Hi ku ya hi ntwanano wa muprista la fanaka na Melkisedeke, hi wihi ntirho wun’wana lowu mbewu ya wansati yi nga ta wu endla naswona ha yini?
15 Ntwanano wa Abrahama ni wa Davhida wu swi tiyisekisile leswaku mbewu ya wansati a a yi ta va hosi, kambe mbewu yoleyo a yi nga ta swi kota ku katekisa vanhu va matiko hinkwawo loko yi ri hosi ntsena. Leswaku va katekisiwa, a va fanele va ntshunxiwa exidyohweni kutani va va xiphemu xa ndyangu wa Yehovha lowu nga ni vun’we. Leswaku leswi swi hetiseka a ku laveka leswaku mbewu yi tlhela yi va muprista. Muvumbi wo tlhariha u endle leswaku sweswo swi koteka hi ku endla lunghiselelo rin’wana, ku nga ntwanano wa muprista la fanaka na Melkisedeke.
16 Yehovha u tirhise Hosi Davhida ku vula leswaku U ta endla ntwanano na Yesu lowu katsaka swilo swimbirhi: ku va a “tshama evokweni ra [Xikwembu] ra xinene” ku kondza a hlula valala va yena ni ku va “muprista hilaha ku nga riki na makumu hi ku ya hi mukhuva wa Melkisedeke.” (Hlaya Pisalema 110:1, 2, 4.) Ha yini a fanele a va muprista “hi ku ya hi mukhuva wa Melkisedeke”? Hikuva loko vatukulu va Abrahama va nga si nghena eTikweni leri Tshembisiweke, Melkisedeke, hosi ya le Salema, a a ri “muprista wa Xikwembu Lexi nge Henhla-henhla.” (Hev. 7:1-3) A a vekiwe hi Yehovha hi ku kongoma leswaku a endla tano. Hi yena ntsena loyi a boxiweke eMatsalweni ya Xiheveru loyi a veke hosi tlhelo muprista. Ku tlula kwalaho, leswi a nga riki kona loyi a veke hosi tlhelo muprista emahlweni ka yena kumbe endzhaku ka yena, a nga vitaniwa “muprista hilaha ku nga heriki.”
17 Yesu u vekiwe hi ku kongoma leswaku a va muprista hikwalaho ka ntwanano lowu Yehovha a wu endleke na yena naswona u ta tshama a ri “muprista hi masiku hi ku ya hi mukhuva wa Melkisedeke.” (Hev. 5:4-6) Ntwanano lowu wu swi kombisa kahle leswaku Yehovha u tiyisekisa leswaku u ta tirhisa Mfumo wa Mesiya ku endla leswaku xikongomelo xakwe xa le ku sunguleni malunghana ni vanhu ni misava xi hetiseka.
MFUMO LOWU SEKERIWEKE EKA MINTWANANO
18, 19. (a) I yini leswi mintwanano leyi se hi buleke ha yona yi swi kombisaka malunghana ni Mfumo? (b) I yini leswi nga ta tlhuvutsiwa exihlokweni lexi landzelaka?
18 Loko hi languta eka mintwanano leyi hi yi kambisiseke, hi nga vona ndlela leyi yi fambisanaka ha yona ni Mfumo wa Mesiya ni ndlela leyi Mfumo wu simekiweke wu tiya ha yona eka mintwanano. Xitshembiso lexi endliweke le Edeni xi tiyisekisa leswaku Yehovha u ta hetisisa xikongomelo xakwe malunghana ni misava ni vanhu hi ku tirhisa mbewu ya wansati. I mani loyi a a ta va mbewu naswona hi wihi ntirho lowu mbewu yoleyo a yi ta wu endla? Ntwanano wa Abrahama wu hlamusela hinkwaswo sweswo.
19 Ntwanano wa Davhida wu hlamusela vuxokoxoko malunghana ni ndyangu lowu xirho xa nkoka xa mbewu a xi ta huma eka wona, wu tlhela wu xi nyika mfanelo yo fuma misava hinkwayo leswaku leswi Mfumo wu nga ta swi endla swi tshama hilaha ku nga riki na makumu. Ntwanano wa muprista la fanaka na Melkisedeke wu tiyisekisa leswaku mbewu a a yi ta va muprista. Hambiswiritano, a hi Yesu ntsena loyi a nga ta pfuna vanhu leswaku va va lava hetisekeke. Ku ni van’wana lava totiweke leswaku va va tihosi tlhelo vaprista. Va huma kwihi? Sweswo swi ta tlhuvutsiwa exihlokweni lexi landzelaka.


c: text/html

text:
‘Yingisani Mi Tlhela Mi Kuma Nhlamuselo Ya Kona’
“Ndzi yingiseni, hinkwenu ka n’wina, mi kuma nhlamuselo ya kona.”—MAR. 7:14.
1, 2. Ha yini vanhu vo tala lava yingiseleke leswi Yesu a swi dyondziseke va tsandzeke ku swi twisisa?
LOKO munhu a vulavula na hina hi nga ha twa mpfumawulo wa rito ra yena hi tlhela hi tiva ni rito ra yena. Kambe xana a swi ta hi pfuna yini loko hi nga twisisi leswi munhu yoloye a swi vulaka? (1 Kor. 14:9) Hilaha ku fanaka, vanhu va magidi va swi twile leswi Yesu a swi dyondziseke. U vulavule na vona hi ririmi leri a va ri twisisa. Hambiswiritano, a hi hinkwavo lava a va twisisa leswi a a swi dyondzisa. Hikwalaho, Yesu u byele vayingiseri va yena a ku: “Ndzi yingiseni, hinkwenu ka n’wina, mi kuma nhlamuselo ya kona.”—Mar. 7:14.
2 Ha yini vanhu vo tala va nga swi twisisanga leswi Yesu a a swi dyondzisa? Van’wana se a va ri ni mavonelo ya vona ni swikongomelo leswi hoxeke. Yesu u vule leswi malunghana ni vanhu volavo: “Mi bakanya xileriso xa Xikwembu hi vutlhari leswaku mi hlayisa ndhavuko wa n’wina.” (Mar. 7:9) Vanhu lava a va nga tikarhateli ku lava ku tiva leswi tidyondzo ta yena a ti vula swona. A va nga swi lavi ku cinca tindlela ta vona ni mavonelo ya vona. Tindleve ta vona a ti pfulekile kambe timbilu ta vona a ti nga twisisi nchumu. (Hlaya Matewu 13:13-15.) Kambe, hi nga tiyiseka njhani leswaku minkarhi hinkwayo timbilu ta hina ta twisisa leswaku hi ta vuyeriwa eka leswi Yesu a swi dyondziseke?
NDLELA LEYI HI NGA VUYERIWAKA HA YONA EKA LESWI YESU A SWI DYONDZISEKE
3. Ha yini vadyondzisiwa va kote ku twisisa leswi Yesu a swi dyondziseke?
3 Hi fanele hi tekelela xikombiso xa vadyondzisiwa va Yesu lava a va titsongahata. U vule leswi malunghana na vona: “Mahlo ya n’wina ma tsaka hikuva ma vona, ni tindleve ta n’wina hikuva ta twa.” (Mat. 13:16) Ha yini va kote ku twisisa kasi van’wana a va nga twisisi? Xo sungula, a va tiyimiserile ku vutisa swivutiso va tlhela va ringeta ku kumisisa leswaku Yesu a a vula yini hakunene. (Mat. 13:36; Mar. 7:17) Xa vumbirhi, a va tiyimiserile ku engetela swilo leswintshwa leswi a va swi dyondza, eka leswi se a va swi amukerile etimbilwini ta vona. (Hlaya Matewu 13:11, 12.) Xa vunharhu, a va tiyimiserile ku tirhisa leswi va swi tweke va tlhela va swi twisisa naswona a va lava ku pfuna ni van’wana.—Mat. 13:51, 52.
4. Hi wahi magoza manharhu lawa hi faneleke hi ma teka leswaku hi twisisa swifaniso leswi Yesu a vulavuleke ha swona?
4 Loko hi lava ku twisisa swifaniso leswi Yesu a vulavuleke ha swona, hi fanele hi tekelela xikombiso xa vadyondzisiwa va yena vo tshembeka. Leswi na swona swi katsa ku teka magoza manharhu. Ro sungula, hi fanele hi tiyimisela ku tinyika nkarhi wa ku dyondza ni wo anakanyisisa hi leswi Yesu a swi dyondziseke, hi endla ndzavisiso hi tlhela hi vutisa swivutiso leswi faneleke. Sweswo swi ta endla leswaku hi va ni vutivi. (Swiv. 2:4, 5) Ra vumbirhi, hi fanele hi vona ndlela leyi vutivi byolebyo byi fambisanaka ha yona ni swilo leswi se hi swi tivaka ni ndlela leyi byi nga hi vuyerisaka ha yona. Sweswo swi ta endla leswaku hi va ni ku twisisa. (Swiv. 2:2, 3) Ro hetelela, leswi se hi swi dyondzeke hi fanele hi swi tirhisa evuton’wini bya hina. Sweswo swi ta kombisa leswaku hi ni vutlhari.—Swiv. 2:6, 7.
5. Kombisa ku hambana exikarhi ka vutivi, ku twisisa ni vutlhari.
5 Hi kwihi ku hambana exikarhi ka vutivi, ku twisisa ni vutlhari? Ku nga hlamuseriwa hi ndlela leyi: A hi nge u yime exikarhi ka patu naswona bazi ri ta ri ku kongomile. Xo sungula, wa swi vona leswaku i bazi—byolebyo i vutivi. Xa vumbirhi, wa swi xiya leswaku loko u nga suki endleleni ri ta ku tlumba—koloko i ku twisisa! Hikwalaho u suka endleleni—byolebyo i vutlhari! A swi hlamarisi leswi Bibele yi kandziyisaka xilaveko xa leswaku hi “hlayisa vutlhari lebyi pfunaka.” Sweswo swi nga ponisa vutomi bya hina!—Swiv. 3:21, 22; 1 Tim. 4:16.
6. Hi swihi swivutiso swa mune leswi hi nga ta swi vutisa loko hi ri karhi hi kambisisa swifaniso swa nkombo leswi Yesu a vulavuleke ha swona? (Vona bokisi.)
6 Exihlokweni lexi ni lexi landzelaka, hi ta bula hi swifaniso swa nkombo leswi Yesu a vulavuleke ha swona. Loko hi ri karhi hi swi kambisisa, hi ta vutisa swivutiso leswi landzelaka: Xi vula yini xifaniso xexo? (Leswi swi hi pfuna leswaku hi va ni vutivi.) Ha yini Yesu a hi byele xifaniso lexi? (Leswi swi endla leswaku hi va ni ku twisisa.) Hi nga ri tirhisa njhani rungula leri leswaku hi pfuneka hi tlhela hi pfuna ni van’wana? (Lebyi i vutlhari.) Xo hetelela, xi hi dyondzisa yini malunghana na Yehovha na Yesu?
NDZOHO YA SINAPI
7. Xi vula yini xifaniso xa ndzoho ya sinapi?
7 Hlaya Matewu 13:31, 32. Xi vula yini xifaniso xa Yesu xa ndzoho ya sinapi? Ndzoho yi yimela rungula ra Mfumo swin’we ni vuyelo lebyi vaka kona loko hi chumayela rungula rolero, ku nga vandlha ra Vukreste. Loko vandlha ra Vukreste ri sungula hi 33 C.E., a ri ri ritsongo ku fana ni ndzoho ya sinapi leyi nga “yi tsanana ku tlula timbewu hinkwato.” Hambiswiritano, endzhaku ka makume ma nga ri mangani ya malembe, vandlha rolero ri kule hi ku hatlisa. Ri kule ku tlula ndlela leyi vanhu a va yi languterile. (Kol. 1:23) Ku kula loku ku pfunile hikuva Yesu u hi byela leswaku “tinyenyana ta tilo” ti kote ku “kuma vutshamo emarhavini ya wona” murhi wolowo. Tinyenyana leti to fanekisela ti yimela vanhu va timbilu letinene lava kumaka swakudya swa moya, ndzhuti ni vutumbelo evandlheni ra Vukreste.—Ringanisa na Ezekiyele 17:23.
8. Ha yini Yesu a tirhise xifaniso xa ndzoho ya sinapi?
8 Ha yini Yesu a tirhise xifaniso lexi? U tirhise ku kula loku loku hlamarisaka ka ndzoho ya sinapi leswaku a kombisa ndlela leyi Mfumo wa Xikwembu wu kulaka ha yona, wu sirhelela wu tlhela wu hlula swihinga hinkwaswo. Ku sukela hi 1914 ku kula ka xiphemu lexi vonakaka xa nhlengeletano ya Xikwembu a ku hlamarisa. (Esa. 60:22) Lava va hlanganyelaka ni nhlengeletano yoleyo va sirheleriwa swinene hi tlhelo ra moya. (Swiv. 2:7; Esa. 32:1, 2) Ku engetela kwalaho, swa tikomba leswaku ntirho wo chumayela hi Mfumo lowu yaka wu kula a wu nge siveriwi naswona wu hlule nkaneto hinkwawo.—Esa. 54:17.
9. (a) Hi nga dyondza yini eka xifaniso xa ndzoho ya sinapi? (b) Xifaniso lexi xi hi dyondzisa yini malunghana na Yehovha na Yesu?
9 Hi nga dyondza yini eka xifaniso xa ndzoho ya sinapi? Kumbexana hi tshama endhawini leyi ku nga ni Timbhoni ti nga ri tingani kumbe laha vuyelo bya ntirho wa hina wo chumayela byi nga vonakiki hi ku hatlisa. Kambe, loko hi tsundzuka leswaku Mfumo wa Xikwembu wu nga hlula swihinga hinkwaswo, sweswo swi ta hi nyika matimba yo tiyisela. Hi xikombiso, loko Makwerhu Edwin Skinner a fika eIndiya hi 1926, a ko va ni Timbhoni ti nga ri tingani etikweni rolero. Eku sunguleni, nhluvuko wa kona a wu nga nyawuli naswona ntirho wo chumayela a wu hlamuseriwa tanihi lowu tsotsombaka. Kambe u ye emahlweni a chumayela kutani u vone ndlela leyi rungula ra Mfumo ri hluleke swihinga leswikulu ha yona. Sweswi ku ni Timbhoni to tlula 37 000 le Indiya, naswona vanhu vo tlula 108 000 va ve kona eXitsundzuxweni n’wexemu. Xiya xikombiso xin’wana xa ndlela leyi Mfumo wu kuleke ha yona hi ndlela yo hlamarisa. Hi lembe leri Makwerhu Skinner a fikeke ha rona eIndiya, ntirho wo chumayela a wa ha ku sungula eZambia. Sweswi ku ni vahuweleri lava tlulaka 170 000 lava chumayelaka kwalaho, naswona vanhu va 763 915 va ve kona eXitsundzuxweni hi 2013. Leswi swi vula leswaku munhu un’we eka vanhu va 18 u ve kona eXitsundzuxweni le Zambia. Ku kula koloko ka hlamarisa hakunene!
COMELA
10. Xi vula yini xifaniso xa comela?
10 Hlaya Matewu 13:33. Xi vula yini xifaniso xa comela? Xifaniso lexi na xona xi vulavula hi rungula ra Mfumo ni vuyelo lebyi ri endlaka leswaku byi va kona. “Mbila hinkwayo” ya mapa yi yimela matiko hinkwawo naswona ku kukumuka ka yona ku fanekisela ndlela leyi rungula ra Mfumo ri hangalakaka ha yona hikwalaho ka ntirho wo chumayela. Hambileswi ku kula ka ndzoho ya sinapi ku vonakaka hi ku hatlisa, kambe ku kukumuka ka comela eku sunguleni a ku vonaki. Vuyelo bya kona byi vonaka endzhaku ka nkarhi.
11. Ha yini Yesu a vulavule hi xifaniso xa comela?
11 Ha yini Yesu a tirhise xifaniso lexi? A a kombisa leswaku rungula ra Mfumo ri ni matimba yo hangalaka swinene ni ku endla leswaku vanhu va hundzuka. Rungula ra Mfumo ri fike ni le “[ndhawini] ya le kule swinene ya misava.” (Mint. 1:8) Hambiswiritano, ku cinca loku vaka kona hikwalaho ka rungula leri a hi minkarhi hinkwayo ku vonakaka; vuyelo bya kona byi nga ha va byi nga vonaki eku sunguleni. Kambe ku ni ku cinca—ku nga ri ku cinca ka nhlayo ya vanhu ntsena kambe ni ku cinca ka vumunhu bya vanhu lava amukelaka rungula leri leri nga ni matimba.—Rhom. 12:2; Efe. 4:22, 23.
12, 13. Vula swikombiso swa ndlela leyi ntirho wo chumayela hi Mfumo wu kuleke ha yona hilaha swi hlamuseriweke hakona exifanisweni xa comela.
12 Hakanyingi vuyelo bya ntirho wo chumayela byi vonaka endzhaku ka malembe yo tala vanhu va twe rungula rolero. Hi xikombiso, Franz na Margit, lava sweswi va tirhaka erhavini rin’wana a va tirha erhavini ra le Brazil hi 1982. Va chumayele exidorobanini xin’wana xa le makaya. Vanhu van’wana lava a va dyondza na vona Bibele a ku ri manana ni vana va yena va mune. N’wana wa yena wa jaha lonkulu, loyi hi nkarhi wolowo a a ri ni malembe ya 12, a a ri ni tingana swinene naswona hakanyingi a a ringeta ku tumbela loko va nga si sungula ku dyondza. Mpatswa lowu a wa ha swi kotanga ku ya emahlweni wu dyondza ni vanhu lava hikwalaho ka leswi wu kumeke xiavelo xin’wana. Kambe wu kote ku endzela xidorobana xolexo endzhaku ka malembe ya 25. Xana wu fike wu kuma yini? A ku ri ni vandlha leri a ri ri ni vahuweleri va 69, lava 13 wa vona a va ri maphayona ya nkarhi hinkwawo naswona hinkwavo a va hlanganyela eHolweni ya Mfumo leyintshwa. Ku vuriwa yini hi jaha leri a ri ri ni tingana? Sweswi i muhlanganisi wa huvo ya vakulu! Ku fana ni comela xa le xifanisweni xa Yesu, rungula ra Mfumo ri kurile naswona ri hundzule vutomi bya vanhu vo tala—leswi tsakiseke mpatswa lowu a wu endzile!
13 Matimba lama nga vonakiki ya rungula ra Mfumo yo hundzula vutomi bya vanhu ma vonake ematikweni lawa ntirho wa Mfumo wu siveriweke. A swi olovi ku tiva leswaku rungula leri se ri chumayeriwe ku ya fika kwihi ematikweni wolawo, naswona hakanyingi ha hlamala loko hi twa vuyelo bya kona. Hi xikombiso, anakanya hi tiko ra Cuba. Rungula ra Mfumo ri fike etikweni rero hi 1910, naswona Makwerhu Russell u endzele eCuba hi 1913. Hambiswiritano, nhluvuko wa kona a wu nonoka eku sunguleni. Kambe ku endleka yini eCuba namuntlha? Ku ni vahuweleri vo tlula 96 000 lava chumayelaka mahungu lamanene naswona vanhu va 229 726 va ve kona eXitsundzuxweni hi 2013—a ku te munhu un’we eka vaaki va 48 va le xihlaleni xolexo. Ni le matikweni lawa ntirho wa hina wu nga yirisiwangiki, rungula ra Mfumo ri nga ha va ri fike ni le tindhawini leti Timbhoni ta kwalaho ti nga anakanyiki leswaku ka chumayeriwa eka tona. *—Ekl. 8:7; 11:5.
14, 15. (a) Hi nga vuyeriwa njhani eka leswi hi swi dyondzeke exifanisweni xa comela? (b) Xifaniso lexi xi hi dyondzisa yini malunghana na Yehovha na Yesu?
14 Hi nga vuyeriwa njhani eka leswi Yesu a hi dyondziseke swona exifanisweni xa comela? Loko hi anakanyisisa hi leswi xifaniso xa Yesu xi vulaka swona, ha swi xiya leswaku a swi kali swi lava hi vilela ku tlula mpimo malunghana ni ndlela leyi vanhu va timiliyoni lava nga si ri twaka rungula ra Mfumo va nga ta ri twa ha yona. Yehovha hi yena a lawulaka timhaka. Kambe ntirho wa hina i ku endla yini? Rito ra Xikwembu ra hlamula ri ku: “Byala mbewu ya wena nimixo, naswona u nga ri wisisi voko ra wena ku fikela nimadyambu; hikuva a wu swi tivi leswaku leswi swi ta lulama kwihi, laha kumbe lahaya, kumbexana haswimbirhi swi ta va leswinene.” (Ekl. 11:6) Hi nkarhi lowu fanaka, a hi fanelanga hi rivala ku khongelela leswaku Yehovha a katekisa ntirho wo chumayela, ngopfu-ngopfu ematikweni lawa ntirho wa hina wu siveriweke.—Efe. 6:18-20.
15 Ku engetela kwalaho, a hi fanelanga hi hela matimba loko hi nga byi voni vuyelo bya ntirho wa hina hi nkarhi wolowo. A hi fanelanga hi ri langutela ehansi “siku ra swilo leswitsongo.” (Zak. 4:10) Vuyelo bya kona byi nga ha va byikulu swinene byi tlhela byi tsakisa ku tlula leswi a hi swi languterile.—Ps. 40:5; Zak. 4:7.
XIFANISO XA MUXAVISI LA FAMBA-FAMBAKA NI XA XUMA LEXI FIHLIWEKE
16. Xi vula yini xifaniso xa muxavisi la famba-fambaka ni xa xuma lexi fihliweke?
16 Hlaya Matewu 13:44-46. Xi vula yini xifaniso xa muxavisi la famba-fambaka ni xa xuma lexi fihliweke? Enkarhini wa Yesu, vaxavisi van’wana a va famba va ya fika ni le Lwandle ra Indiya leswaku va ya kuma tiperela letinene. Muxavisi wa le xifanisweni lexi u fanekisela vanhu va timbilu letinene lava endlaka matshalatshala lamakulu leswaku va enerisa swilaveko swa vona swa moya. “Perela yin’we ya risima lerikulu” yi fanekisela ntiyiso wa Mfumo lowu nga wa nkoka. Leswi a swi xiyeke leswaku perela yoleyo i ya risima, muxavisi yoloye a a tiyimiserile ku xavisa swilo hinkwaswo leswi a a ri na swona hi ku “hatlisa” leswaku a ta yi xava. Yesu u tlhele a vulavula hi munhu loyi a a tirha ensin’wini ivi a kuma xuma lexi “fihliweke.” Ku hambana ni muxavisi la famba-fambaka, munhu loyi a a nga ri eku lavisiseni ka xuma. Kambe ku fana ni muxavisi, a a tiyimiserile ku xavisa “swilo leswi a nga na swona” leswaku a ta kuma xuma xolexo.
17. Ha yini Yesu a vulavule hi xifaniso xa muxavisi la famba-fambaka ni xa xuma lexi fihliweke?
17 Ha yini Yesu a vulavule hi swifaniso leswimbirhi? A a kombisa leswaku ntiyiso wu kumiwa hi tindlela to hambana-hambana. Vanhu van’wana va wu lavisisa naswona va endle matshalatshala lamakulu leswaku va wu kuma. Van’wana, hambileswi a va nga ri eku wu lavisiseni, va wu kumile—kumbexana endzhaku ka loko un’wana a va chumayerile. Vavanuna lavambirhi va swi xiyile leswaku leswi va swi kumeke i swa risima naswona a va tiyimiserile ku titsona swo tala leswaku va swi kuma.
18. (a) Hi nga vuyeriwa njhani eka swifaniso leswimbirhi? (b) Swifaniso leswi swi hi dyondzisa yini malunghana na Yehovha na Yesu?
18 Hi nga vuyeriwa njhani eka swifaniso leswimbirhi? (Mat. 6:19-21) Tivutise: ‘Xana ndzi ni langutelo ro fana ni leri vavanuna lava a va ri na rona? Xana ndzi teka ntiyiso wu ri wa risima hi ndlela leyi fanaka? Xana ndzi tiyimiserile ku titsona swo karhi leswaku ndzi wu kuma, kumbe ndzi pfumelela swilo swin’wana swo tanihi mivilelo ya vutomi ya siku ni siku, leswaku swi ndzi kavanyeta?’ (Mat. 6:22-24, 33; Luka 5:27, 28; Filp. 3:8) Loko hi wu rhandza hakunene ntiyiso, hi ta tiyimisela ku wu rhangisa evuton’wini bya hina.
19. Hi ta kambisisa yini exihlokweni lexi landzelaka?
19 Onge hi nga kombisa leswaku hi yi yingisile hi tlhela hi yi twisisa kahle nhlamuselo ya swifaniso leswi leswi vulavulaka hi Mfumo. Tsundzuka, sweswo hi swi endla hi ku tiva nhlamuselo ya swona ni hi ku tirhisa leswi hi swi dyondzaka eka swona. Exihlokweni lexi landzelaka, hi ta kambisisa swifaniso swin’wana swinharhu kutani hi vona leswi hi nga swi dyondzaka eka swona.
^ ndzim. 13 Mintokoto leyi fanaka yi endlekile ematikweni yo tanihi Argentina (Buku Ya Lembe Ya 2001, tluka 187); Jarimani Vuxa (Buku Ya Lembe Ya 1999, tluka 83, ya Xinghezi); Papua New Guinea (Buku Ya Lembe Ya 2005, tluka 63); ni le Xihlaleni Xa Robinson Crusoe (Xihondzo xo Rindza, June 15, 2000, tluka 9).

robotstxt: allowed

filter: keep


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Tipisalema 111:1-10
111 Dzunisani Yah!+א [ʼA′leph]Ndzi ta dzunisa Yehovha hi mbilu ya mina hinkwayo+ב [Behth]Entlaweni+ lowukulu wa lavo lulama ni le ntshungwini.+ג [Gi′mel]2 Mintirho ya Yehovha i yikulu,+ד [Da′leth]Yi lavisisiwa hi vanhu hinkwavo lava va yi tsakelaka.+ה [Heʼ]3 Ntirho+ wakwe i xindzhuti ni ku vangama,+ו [Waw]Naswona ku lulama ka yena ku tshama hi masiku.+ז [Za′yin]4 U endle xitsundzuxo xa mintirho yakwe yo hlamarisa.+ח [Chehth]Yehovha u ni nsovo ni tintswalo.+ט [Tehth]5 Lava va n’wi chavaka+ u va nyike swakudya.י [Yohdh]U ta tsundzuka ntwanano+ wakwe hilaha ku nga riki na makumu.כ [Kaph]6 U byele vanhu matimba ya mintirho yakwe,+ל [La′medh]Hi ku va nyika ndzhaka ya matiko.+מ [Mem]7 Mintirho ya mavoko yakwe i ntiyiso ni ku avanyisa;+נ [Nun]Swileriso hinkwaswo leswi a swi nyikaka swa tshembeka,+ס [Sa′mekh]8 Swi seketeriwe hi masiku, hilaha ku nga riki na makumu,+ע [ʽA′yin]Swi endliwe hi ntiyiso ni vululami.+פ [Peʼ]9 U rhumele nkutsulo eka vanhu vakwe.+צ [Tsa·dheh′]U lerise ntwanano+ wakwe hilaha ku nga riki na makumu.ק [Qohph]Vito rakwe ra kwetsima naswona ra chaviseka.+ר [Rehsh]10 Ku chava Yehovha i masungulo ya vutlhari.+ש [Sin]Hinkwavo lava va swi endlaka va ni ku twisisa lokunene.+ת [Taw]Ku dzunisiwa kakwe ku tshama hi masiku.+


text:
- Not important at all
- Slightly important
- Moderately important
- Decidedly important
- Non-negotiable
In His Own Words
About Him
Nitihanyelabyamina anilangusangi vanwani kuvona vahanya byajhani vutomi tsena swamina swifamba swilava munhu a langusa kahle hiku loko wotsandeka utavaviseka lol
About His Ideal Match
M a joke crack nd i like some1 with de same idea cos loko woyahiku mani uendlayini utafahimbitsi leswimina ningaswilaviku vitomilebyi unwani naunwani otihanyela angaendleli munhu unwani


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Levhitika 4:1-35
4 Yehovha a ya emahlweni a byela Muxe a ku:2 “Byela vana va Israyele u ku, ‘Loko moya-xiviri+ wo tshuka wu endla xihoxo+ wu dyoha eka swilo swihi ni swihi leswi Yehovha a lerisaka leswaku swi nga tshuki swi endliwa, kunene wu endla xin’wana xa swona:3 “‘Loko muprista, la totiweke,+ a dyoha+ lerova a vangela vanhu nandzu, u fanele a nyikela nkunzi leyitsongo, leyi hanyeke kahle eka Yehovha, yi va gandzelo ra xidyoho+ hikwalaho ka xidyoho lexi a xi endleke.4 Kutani u fanele a tisa nkunzi enyangweni ya ntsonga wa nhlangano+ emahlweni ka Yehovha, u ta tlhandleka voko ehenhla ka nhloko+ ya nkunzi, u ta tlhava nkunzi emahlweni ka Yehovha.5 Kutani muprista, la nga mutotiwa,+ u fanele a teka ngati yin’wana ya nkunzi a yi tisa entsongeni wa nhlangano;6 muprista u ta peta ritiho+ engatini kutani a xuva ngati yin’wana ka nkombo+ emahlweni ka Yehovha, emahlweni ka nguvu leyi sirhelelaka ya ndhawu yo kwetsima.7 Kutani muprista u fanele a veka ngati yin’wana etimhondzweni+ ta alitari ya xinun’hweriso xa murhi wa risuna emahlweni ka Yehovha, leyi nga entsongeni wa nhlangano, ngati leyin’wana hinkwayo ya nkunzi u ta yi chela etshakwini+ ra alitari ya gandzelo ro hisiwa, leyi nga enyangweni ya ntsonga wa nhlangano.8 “‘Loko ku ri emafurheni hinkwawo ya nkunzi ya gandzelo ra xidyoho, eka wona u ta susa mafurha lama funengetaka marhumbu, ni mafurha hinkwawo lama nga ehenhla ka marhumbu,+9 tinso timbirhi ni mafurha lama nga eka tona, hilaha ku fanaka ni lawa ma nga eswisutini. Loko ku ri xilekhelekhe lexi nga ehenhla ka xivindzi, u ta xi susa swin’we ni tinso.+10 Swi ta fana ni leswi swi susiwaka eka nkunzi ya xitlhavelo xa xinakulobye.+ Kutani muprista u fanele a swi mbulukisa ealitarini ya gandzelo ro hisiwa.+11 “‘Kambe loko ku ri dzovo ra nkunzi ni nyama ya yona hinkwayo ni nhloko ya yona ni manqina ya yona ni marhumbu ya yona ni vulongo+ bya yona,12 u fanele a humesa nkunzi hinkwayo ehandle ka nxaxa,+ endhawini leyi baseke laha nkuma lowu nga ni mafurha+ wu chuluriwaka kona, u ta yi hisa ehenhla ka tihunyi endzilweni.+ Yi ta hisiwa laha nkuma lowu nga ni mafurha wu chuluriwaka kona.13 “‘Kutani loko ntshungu hinkwawo wa Israyele wu endla xihoxo+ naswona mhaka ya kona yi fihleriwe mahlo ya nhlengeletano hikuva va endle xin’wana xa swilo hinkwaswo leswi Yehovha a leriseke leswaku swi nga endliwi, kutani va va ni nandzu,+14 naswona xidyoho lexi va yi dyoheleke ha xona xi tiviwa,+ nhlengeletano yi ta nyikela nkunzi leyitsongo yi va ya gandzelo ra xidyoho, yi fanele yi yi tisa emahlweni ka ntsonga wa nhlangano.15 Kutani vakulukumba va ntshungu va fanele va tlhandleka mavoko ehenhla ka nhloko+ ya nkunzi emahlweni ka Yehovha, nkunzi yi ta tlhaviwa emahlweni ka Yehovha.16 “‘Kutani muprista, la totiweke,+ u fanele a tisa ngati yin’wana ya nkunzi entsongeni wa nhlangano.+17 Muprista u ta peta ritiho engatini yin’wana kutani a yi xuva ka nkombo emahlweni ka Yehovha, emahlweni ka nguvu leyi sirhelelaka.+18 Kutani u ta tota ngati yin’wana etimhondzweni ta alitari+ leyi nga emahlweni ka Yehovha, leyi nga entsongeni wa nhlangano; ngati leyin’wana hinkwayo u ta yi chela etshakwini ra alitari ya gandzelo ro hisiwa,+ leyi nga enyangweni ya ntsonga wa nhlangano.19 U ta susa mafurha hinkwawo lama nga eka yona, kutani u fanele a ma mbulukisa ehenhla ka alitari.+20 U fanele a endla eka nkunzi leyi hilaha a endleke hakona eka nkunzi leyin’wana ya gandzelo ra xidyoho. U ta endlisa xisweswo eka yona; kutani muprista u fanele a va kombelela ku rivaleriwa,+ kutani va ta rivaleriwa.21 U fanele a humesa nkunzi yi yisiwa ehandle ka nxaxa, a yi hisa hilaha a hiseke nkunzi+ yo sungula hakona. I gandzelo ra xidyoho ra nhlengeletano.+22 “‘Loko ndhuna+ yi dyoha, kutani hi xihoxo yi endla xin’wana xa swilo hinkwaswo leswi Yehovha Xikwembu xa yona a leriseke leswaku swi nga endliwi,+ ivi yi va ni nandzu,23 kumbe yi tivisiwe xidyoho xa yona lexi yi xi dyoheleke xileriso,+ yi fanele yi tisa xiphongo+ lexitsongo lexi hanyeke kahle, xi va gandzelo ra yona.24 Yi fanele yi tlhandleka voko ehenhla ka nhloko+ ya ximbutana kutani yi xi tlhava endhawini laha gandzelo ro hisiwa ri tlhaveriwaka kona nkarhi ni nkarhi emahlweni ka Yehovha.+ I gandzelo ra xidyoho.+25 Kutani muprista u fanele a teka ngati yin’wana ya gandzelo ra xidyoho hi ritiho, a yi tota etimhondzweni+ ta alitari ya gandzelo ro hisiwa, u ta chela ngati leyin’wana hinkwayo etshakwini ra alitari ya gandzelo ro hisiwa.26 U ta mbulukisa mafurha ya xona hinkwawo ehenhla ka alitari ya xitlhavelo xa xinakulobye;+ kutani muprista u fanele a kombela leswaku xidyoho+ xakwe xi rivaleriwa, hikwalaho u ta rivaleriwa.27 “‘Loko moya-xiviri wihi ni wihi wa vanhu va tiko wu endla xihoxo wu dyoha hi ku endla xin’wana xa swilo leswi Yehovha a leriseke leswaku swi nga tshuki swi endliwa, kutani wu va ni nandzu,+28 kumbe wu tivisiwa xidyoho xa wona lexi wu xi endleke, wu fanele wu tisa gandzelo ra ximbutana xa ntswele+ lexi hanyeke kahle hikwalaho ka xidyoho xa wona lexi wu xi endleke.29 Wu fanele wu tlhandleka voko ehenhla ka nhloko+ ya gandzelo ra xidyoho kutani wu tlhava gandzelo ra xidyoho endhawini leyi fanaka ni laha ku tlhaveriweke gandzelo ro hisiwa+ eka yona.30 Kutani muprista u fanele a teka ngati yin’wana ya rona hi ritiho a yi tota etimhondzweni+ ta alitari ya gandzelo ro hisiwa, u ta chela ngati leyin’wana hinkwayo ya rona etshakwini ra alitari.+31 Kutani u ta susa mafurha+ ya rona hinkwawo, hilaha a suseke mafurha ya xitlhavelo xa xinakulobye+ hakona; muprista u ta ri mbulukisa ehenhla ka alitari ri va nun’hwelo lowu phyuphyisaka eka Yehovha;+ kutani muprista u fanele a n’wi kombelela ku rivaleriwa, hikwalaho u ta rivaleriwa.+32 “‘Kambe loko wo tisa xinyimpfana+ xi va gandzelo ra wona ra xidyoho, wu fanele wu tisa xinyimpfana xa ntswele, lexi hanyeke kahle.+33 Wu fanele wu tlhandleka voko ehenhla ka nhloko ya gandzelo ra xidyoho kutani wu ri tlhava ri va gandzelo ra xidyoho endhawini leyi gandzelo ro hisiwa ri tlhaveriwaka+ eka yona nkarhi ni nkarhi.34 Kutani muprista u fanele a teka ngati yin’wana ya gandzelo ra xidyoho hi ritiho a yi tota etimhondzweni ta alitari ya gandzelo ro hisiwa,+ u ta chela ngati leyin’wana hinkwayo etshakwini ra alitari.35 Kutani u ta susa mafurha ya rona hinkwawo hilaha mafurha ya khuna leritsongo ra xitlhavelo xa xinakulobye ma susiwaka hakona nkarhi ni nkarhi, muprista u fanele a swi mbulukisa ehenhla ka alitari emagandzelweni ya Yehovha lama endliweke hi ndzilo;+ muprista u fanele a wu kombelela ku rivaleriwa+ hikwalaho ka xidyoho lexi wu xi endleke, kutani wu ta rivaleriwa.+


text:
XIHONDZO XO RINDZA (NKANDZIYISO WA VANDLHA) APRIL 2014
Magazini lowu wu hlamusela ndlela leyi hi nga ri kombisaka ha yona ripfumelo ro fana ni ra Muxe. Yehovha u byi teka njhani vutihlamuleri bya ndyangu naswona u hi pfuna njhani leswaku hi byi hetisisa?
Tekelela Ripfumelo Ra Muxe
Ripfumelo ri n’wi susumetele njhani Muxe ku fularhela ku navela ka nyama kutani a tlangela swiavelo leswi a nyikiweke swona hi Yehovha? Ha yini Muxe a “[langute] swinene-nene eku nyikiweni ka hakelo”?
Xana Wa N’wi Vona “Loyi A Nga Vonakiki”?
Ripfumelo ra Muxe eka Yehovha ri n’wi sirhelele njhani leswaku a nga chavi vanhu ni ku n’wi pfuna ku va ni ripfumelo eka switshembiso swa Xikwembu? Tiyisa ripfumelo ra wena leswaku u ta vona Yehovha tanihi Munhu wa xiviri la tiyimiseleke ku ku pfuna.
Leswi Ndzi Swi Fikeleleke Hikwalaho Ka Vutirheli Bya Nkarhi Hinkwawo
Twana leswaku ha yini Robert Wallen a vule leswaku vutomi byakwe a byi vuyerisa swinene byi tlhela byi va ni xikongomelo loko a anakanyisisa hi malembe ya 65 lawa a ma heteke a ri eka vutirheli bya nkarhi hinkwawo.
Ku Hava Loyi A Nga Vaka Hlonga Ra Tihosi Timbirhi
Van’wana va rhurhele ematikweni man’wana leswaku va ta hola mali yo tala. Ku nga tshami swin’we hikwalaho ka ntirho wo tihanyisa swi byi khumba njhani vukati, vana ni vuxaka bya hina ni Xikwembu?
Vana Ni Xivindzi Lexikulu
—Yehovha I Mupfuni Wa Wena!
Tatana un’wana u byi lulamise njhani vutomi bya ndyangu wakwe endzhaku ka ku nga tshami na wona hikwalaho ka ntirho wo tihanyisa? Yehovha u n’wi pfune njhani leswaku a kota ku wundla ndyangu wakwe etikweni leri ikhonomi ya kona yi tsaneke?
Xana Wa Wu Tlangela Nkhathalelo Lowukulu Wa Yehovha?
Xiya tindlela ta ntlhanu leti Xikwembu xi hi kombisaka nkhathalelo wa xona wa rirhandzu ha tona ni ndlela leyi hi vuyeriwaka ha yona eka nkhathalelo wa xona.
Xana A Wu Swi Tiva?
Eminkarhini ya Bibele, a xi ri xihi xikongomelo xo va munhu a handzula tinguvu takwe hi le xikarhi?


text:
I Yini Mfumo Wa Xikwembu?
Nhlamulo ya Bibele
Mfumo wa Xikwembu i hulumendhe ya xiviri leyi simekiweke hi Yehovha Xikwembu. EBibeleni, “
mfumo wa Xikwembu” wu tlhela wu vitaniwa “
mfumo wa matilo” tanihi leswi wu fumaka wu ri etilweni. (Marka 1:14, 15; Matewu 4:17) Wu ni swilo swo tala leswi wu yelanaka ha swona ni tihulumendhe ta vanhu kambe wu tlakukile swinene eka tona.
Mufumi. Xikwembu xi veke Yesu Kreste tanihi Hosi ya Mfumo wolowo naswona xi n’wi nyike vulawuri lebyi tlulaka bya vafumi lava nga vanhu. (Matewu 28:18) Tanihi leswi Yesu a tikombiseke leswaku i Murhangeri lonene ni la tshembekaka, matimba yakwe u ma tirhisa hi ndlela leyinene. (Matewu 4:23; Marka 1:40, 41; 6:31-34; Luka 7:11-17) Xikwembu xi lerise Yesu leswaku a hlawula vanhu eka matiko hinkwawo lava nga ta fuma na yena etilweni tanihi “
tihosi emisaveni.”—Nhlavutelo 5:9, 10.
Nkarhi. Ku hambana ni tihulumendhe ta vanhu leti nga tlhaveriwiki hi dyambu, Mfumo wa Xikwembu ‘
a wu nge lovisiwi.’—Daniyele 2:44.
Vafumiwa. Mani na mani la endlaka ku rhandza ka Xikwembu wa amukeleka eMfun’weni wa xona, ku nga khathariseki leswaku i wa rixaka rihi kumbe u huma etikweni rihi.—Mintirho 10:34, 35.
Milawu. Milawu ya Mfumo wa Xikwembu a yo yirisa mahanyelo yo biha ntsena. Kambe yi tlhela yi pfuna vanhu lava nga ehansi ka wona leswaku va va ni mahanyelo lamanene. Hi xikombiso, Bibele yi ri: “
‘U fanele u rhandza Yehovha Xikwembu xa wena hi mbilu ya wena hinkwayo ni hi moya-xiviri wa wena hinkwawo ni hi mianakanyo ya wena hinkwayo.’ Lexi hi xona xileriso lexikulu ni xo sungula eka hinkwaswo. Xa vumbirhi, lexi fanaka na xona, xi ri, ‘U fanele u rhandza warikwenu kukota loko u tirhandza.’” (Matewu 22:37-39) Ku rhandza Xikwembu ni warikwenu swi susumetela vanhu lava nga ehansi ka Mfumo wa Xikwembu leswaku va endla swilo leswi nga ta vuyerisa van’wana.
Dyondzo. Mfumo wa Xikwembu a wu vekeli lava nga ta va ehansi ka wona milawu leyi tlakukeke ntsena, wu tlhela wu va dyondzisa ndlela yo hanya ha yona.—Esaya 48:17, 18.
Xikongomelo. Mfumo wa Xikwembu a wu xanisi lava nga ehansi ka wona leswaku ku vuyeriwa vafumi va wona. Ematshan’weni ya sweswo, wu ta endla ku rhandza ka Xikwembu, ku katsa ni ku hetisisa xitshembiso xa xona xa leswaku lava xi rhandzaka va tshama hi masiku eparadeyisini laha misaveni.—Esaya 35:1, 5, 6; Matewu 6:10; Nhlavutelo 21:1-4.
DYONDZA SWO TALA
Mfumo Wa Xikwembu I Yini?
Vanhu vo tala va tiva Xikhongelo xa Hosi. Xana marito lama nge: “Mfumo wa wena a wu te” ma vula yini?
Mfumo Wa Xikwembu—Wu Tlakuke Hi Tindlela Hinkwato
Twana ndlela leyi Mfumo wa Xikwembu wu hambanaka ha yona ni mimfumo ya vanhu.


text:
Xana Josephus U Yi Tsarile Hakunene?
Eka Buku ya vu-20 ya Jewish Antiquities, n’wamatimu wa hi lembe-xidzana ro sungula Flavius Josephus u vulavula hi rifu ra “Yakobo, makwavo wa Yesu loyi a a vuriwa Kreste.” Swidyondzeki swo tala swi teka mhaka leyi yi ri ntiyiso. Hambiswiritano, van’wana va kanakana ku tshembeka ka rungula rin’wana eka buku yoleyo leri vulavulaka hi Yesu. Xiyenge lexi, lexi tiviwaka tanihi Testimonium Flavianum xi hlayeka hi ndlela leyi:
“Hi nkarhi wolowo a ku ri na Yesu, wanuna wo tlhariha, loko swi pfumeleriwa ku n’wi vitana wanuna, hikuva a a endla mintirho ya matimba—naswona vanhu vo tala a va tsakela ku n’wi yingisela loko a dyondzisa. U koke Vayuda vo tala ni Vamatiko vo tala leswaku va ta eka yena. A a ri Kreste; naswona loko Pilato a ta va a n’wi gwevele rifu exihambanweni, hi ku lerisiwa hi vakulukumba lava a va ri exikarhi ka hina, lava a va n’wi rhandza eku sunguleni a va n’wi fularhelanga, hikuva u humelele eka vona a hanya nakambe hi siku ra vunharhu, hilaha vaprofeta va Xikwembu va swi profeteke hakona leswi ni swilo swo hlamarisa swa 10 000 malunghana na yena; naswona Vakreste, lava vitaniwaka hi vito ra yena, va ha ri kona ninamuntlha.”—Josephus—The Complete Works, xi hundzuluxeriwe hi William Whiston.
Ku sukela eku heleni ka lembe-xidzana ra vu-16, ku ve ni njhekanjhekisano lowukulu exikarhi ka lava tshembaka leswaku rungula leri i ntiyiso ni lava va kanakanaka leswaku Josephus hi yena a ri tsaleke. Serge Bardet, n’wamatimu wa Mufurwa tlhelo munhu la nga ni ntokoto hi tibuku ta Magriki kumbe Varhoma va khale, u lave ku herisa njhekanjhekisano lowu se a wu vange xihinga eka malembe-xidzana ya mune lama hundzeke. U kandziyise ndzavisiso wa yena eka buku leyi vuriwaka Le Testimonium Flavianum—Examen historique considérations historiographiques (The Testimonium Flavianum—A Historical Study With Historical Considerations).
Josephus a a nga ri mutsari la nga Mukreste. A a ri n’wamatimu wa Muyuda; hikwalaho, minjhekanjhekisano yo tala yi dzike eka ku va Yesu a vuriwa “Kreste.” Eka ndzavisiso, Bardet u tiyisekise leswaku xithopo lexi xi fambisana “ni ku tirhisiwa ka Xigriki ka mavito ya vanhu.” Bardet u tlhele a vula leswaku hi ku ya hi langutelo ra Xiyuda ni ra Vukreste “swa koteka ku va Josephus a nga tirhisanga rito leri nge, Christos ntsena” kambe i vumbhoni bya leswaku “vaxopaxopi a va hoxise swinene leswi va honiseke rungula rolero.”
Xana swi nga endleka leswaku rungula leri ri sasekise hi un’wana loyi a encenyeteke matsalelo ya Josephus? Loko a kambisisa vumbhoni bya matimu ni tsalwa hi roxe, Bardet u gimete hi ku vula leswaku ku encenyeta ko tano ku nga va ku ri singita. A swi nga ta koteka leswaku munhu a encenyeta matsalelo ya Josephus, hikuva ndlela leyi a a tsala ha yona a yi nga fani ni ya van’wana.
Kutani ha yini swidyondzeki swi kanakana loko rungula leri ri tshembeka? Loko a hlamusela xiphiqo xa kona, Bardet u vule leswaku “Testimonium a yi tshembiwi—ku hambana ni matsalwa yo tala ya khale—hileswi ku vutisiweke swivutiso malunghana ni Testimonium.” U tlhele a vula leswaku swidyondzeki swo tala swi kanakane rungula leri ku tlula marungula man’wana ya khale hikuva swo tala swa swona a swi nga lavi ku pfumela leswaku Yesu a a ri Kreste.
A swi tiveki loko ndzavisiso wa Bardet wu ta cinca malangutelo ya swidyondzeki malunghana ni Testimonium Flavianum. Wu khorwise Pierre Geoltrain mutshila la tivekaka swinene ni ku xiximiwa wa Matimu ya Grikiya (hi nkarhi lowu ndhavuko wa Magriki wu pfanganeke ni wa Vayuda) ni Vukreste byo sungula. I khale a teka Testimonium tanihi leyi yi nga lo engeteriwa, a tlhela a vungunya lava va pfumelaka leswaku ya tshembeka. Kambe u cince langutelo ra yena. U gimete hileswaku ndzavisiso wa Bardet hi wona wu endleke leswaku a cinca. Geoltrain u vula leswaku “ku sukela sweswi a nga kona la faneleke a kanakana leswaku Josephus hi yena a tsaleke rungula leri.”
Ina, Timbhoni ta Yehovha ti ni xivangelo lexi khorwisaka xo teka Yesu tanihi Kreste—lexi kumekaka eBibeleni hi yoxe.—2 Tim. 3:16.


text:
Dyondzo 82: Mordekayi Na Estere
A hi tlheleleni endzhakunyana loko Ezra a nga si ya eYerusalema. Mordekayi na Estere a va ri Vaisrayele va xiyimo xa le henhla emfun’weni wa Peresiya. Estere a a ri nkosikazi naswona muzala wakwe Mordekayi a a ri xandla xa hosi. A hi voneni leswaku leswi swi tise ku yini.
Vatswari va Estere va fe a ha ri ntsongo swinene, kutani u kurisiwe hi Mordekayi. Ahasuwerusi hosi ya Peresiya a a ri ni yindlu ya vuhosi emutini wa Xuxani naswona Mordekayi a a ri un’wana wa malandza yakwe. Siku rin’wana Vhaxiti nsati wa hosi a nga yi yingisanga, hiloko hosi yi tihlawulela nsati lontshwa la nga ta va nkosikazi. Xana wa n’wi tiva wansati loyi yi n’wi hlawuleke? Ina, i Estere wo saseka.
Xana wa n’wi tiva wanuna loyi a tikukumuxaka loyi vanhu va n’wi nkhinsamelaka? I Hamani. I wanuna la xiximekaka ngopfu ePeresiya. Hamani u lava leswaku Mordekayi, loyi u n’wi vonaka a tshame laha leswaku na yena a n’wi nkhinsamela. Kambe Mordekayi a a nga ta swi endla sweswo. U vona swi nga fanelanga ku nkhinsamela munhu wo homboloka hi ndlela leyi. Sweswo swi n’wi hlundzukise ngopfu Hamani. Kutani u endle leswi landzelaka.
Hamani u hembele Vaisrayele ehosini. U te: ‘I vanhu vo biha lava nga wu yingisiki nawu wa wena. Va fanele va dlayiwa.’ Ahasuwerusi a nga swi tivi leswaku nsati wakwe Estere i Muisrayele. Kutani u yingise leswi vuriweke hi Hamani, hiloko a veka nawu leswaku hi siku ro karhi Vaisrayele hinkwavo va fanele va dlayiwa.
Loko Mordekayi a twa nawu wa kona, u karhateke ngopfu. U rhumele rito eka Estere, a ku: ‘U fanele u byela hosi, naswona u yi kombela leswaku yi hi ponisa.’ A swi nga pfumeleriwi ePeresiya ku ya vona hosi handle ka loko u vitaniwile. Kambe Estere u nghene a nga vitaniwanga. Hosi yi n’wi tlakusele nhonga ya yona ya nsuku, leswi vulaka leswaku a nga fanelanga a dlawa. Estere u rhambe hosi na Hamani enkhubyeni lowukulu wa swakudya. Kwalaho hosi yi vutise Estere leswaku u lava yi n’wi endlela yini. Estere u vule leswaku u ta yi byela loko yona na Hamani vo tlhela va ta enkhubyeni wun’wana wa swakudya hi siku leri tlhandlamaka.
Enkhubyeni wolowo Estere u byele hosi a ku: ‘Mina ni vanhu va ka hina hi ta dlawa.’ Sweswo swi hlundzukise hosi. Hiloko yi vutisa yi ku: ‘I mani la nga ni xivindzi xo endla nchumu wo biha hi ndlela yoleyo?’
Estere a ku: ‘Munhu wa kona, la nga nala, i Hamani loyi wo homboloka!’
Hiloko hosi yi hlundzuka ngopfu. Yi lerise leswaku Hamani a dlawa. Endzhaku ka sweswo hosi yi veke Mordekayi a va xandla xa yona. Hiloko Mordekayi a endla leswaku ku vekiwa nawu lowuntshwa lowu nga ta pfumelela Vaisrayele ku tilwela hi siku leri a va fanele va dlawa ha rona. Leswi Mordekayi se a a ri munhu wa xiyimo xa le henhla, vanhu vo tala va pfune Vaisrayele naswona va ponile eka valala va vona.
Buku ya Bibele ya Estere.
Swivutiso
- Xana Mordekayi na Estere a ku ri vamani?
- Hikwalaho ka yini Hosi Ahasuwerusi a a lava nsati lontshwa, naswona u hlawule mani?
- Hamani a ku ri mani, naswona u hlundzukisiwe hi yini?
- Hi wihi nawu lowu vekiweke, naswona Estere u endle yini endzhaku ko kuma rungula leri humaka eka Mordekayi?
- Ku endleke yini hi Hamani, naswona ku endleke yini hi Mordekayi?
- Xana Vaisrayele va sirheleriwe njhani eka valala va vona?
Swivutiso swo engetela
- Hlaya Estere 2:12-18.
Xana Estere u wu kombise njhani nkoka wa ku hlakulela “moya wo rhula ni wo olova”?
- Hlaya Estere 4:1-17.
Ku fana nileswi Estere a a nyikiwe lunghelo ro seketela vugandzeri bya ntiyiso, xana hi rihi lunghelo leri hi nyikiweke rona namuntlha ro kombisa ku tinyiketela ni ku tshembeka ka hina eka Yehovha?
- Hlaya Estere 7:1-6.
Xana vanhu va Xikwembu vo tala namuntlha va tihoxe ekhombyeni ro xanisiwa ku fana na Estere hi ndlela yihi?
DYONDZA SWO TALA
Khadi Ra Bibele Ra Estere
Xana xivindzi xa Estere xi byi ponise njhani vutomi? Kopa khadi leri ra Bibele naswona u dyondza eka xikombiso xa yena.


text:
Yingisa Xikwembu Kutani U Hanya Hilaha Ku Nga Heriki
Muvumbi u lava ku hi kongomisa, a hi sirhelela ni ku hi katekisa.
Rito Ro Rhanga
Hikwalaho ka leswi xi rhandzaka vanhu, Xikwembu na xona xi dyondzisa vanhu ndlela leyinene yo hanya.
Xana Hi Xi Yingisa Njhani Xikwembu?
Hi fanele hi xi ti va lexi hi faneleke hi xiendla ni leswaku ni leswaku i mani loyi a nga ta hi pfuna leswaku hi swi endla.
I Mani Xikwembu Xa Ntiyiso?
Hi nga dyondza hi vito ra xona ni timfanelo tin’wana ta xona.
Vutomi A Byi Ri Njhani eParadeyisini?
Xiphemu xo sungula xa Bibele xa yi hlamusela.
Vuyelo Byi Ve Byihi Hikwalaho Ka Leswi Va Yingiseke Sathana?
Swilo swo biha swi sungule ku humelela.
I Vamani Lava Yingiseke Ni Lava Nga Yingisangiki Hi Nkarhi Wa Ndhambi Leyikulu?
Hi rihi langutelo ra vanhu leri veke erivaleni?
I Yini Leswi Hi Swi Dyondzaka Eka Ndhambi Leyikulu?
Xana a kova matimu ya khale?
A Ku Ri Mani Yesu?
Ha yini swi ri swa nkoka ku tiva hi yena?
Rifu Ra Yesu Ri Vula Yini Eka Wena?
Ri endla leswaku mikateko yi tsakisa.
Paradeyisi Yi Ta Fika Rini?
Bibele yi profete hi swiendlakalo leswi a swi ta humelela loko nkarhi wu ri ekusuhi.
Hi Yihi Mikateko Leyi Nga Ta Kumiwa Hi Lava Yingisaka Xikwembu?
Swilo leswi u swi languteleke.
Xana Yehovha Wa Hi Yingisa?
Hi swihi swilo leswi u nga vulavulaka na yena ha swona?
I Yini Leswi U Nga Swi Endlaka Leswaku U Va Ni Ndyangu Lowu Tsakeke?
Musunguri wa ndyangu u nyikela xitsundzuxo lexinene ngopfu.
I Yini leswi Hi Faneleke Hi Swi Endla Leswaku Hi Tsakisa Xikwembu?
Swilo leswi xi swi vengaka ni leswi xi swi rhandzaka.
U Nga Swi Kombisa Njhani Leswaku Wa Tshembeka Eka Yehovha?
Ku navela ku tshembeka swi ta khumba swiboho leswi u swi endlaka.


text:
Dyondza eka ku Lehisa Mbilu ka Yehovha na Yesu
“Tekani ku lehisa mbilu ka Hosi ya hina ku ri ku mi ponisa.”—2 PET. 3:15.
1. Vamakwerhu van’wana vo tshembeka va tivutisa yini?
MAKWERHU wa xisati loyi a nga ni nkarhi wo leha a tirhela Yehovha hi ku tshembeka naswona a tiyiseleke swiyimo swo tala swo tika u vutise a ku: “Xana ndzi ta hanya ku fikela loko makumu ma fika?” Van’wana lava tirheleke Yehovha malembe yo tala va tivutisa xivutiso lexi fanaka. Hi rindzele ku vona siku leri Xikwembu xi nga ta endla swilo hinkwaswo swi va leswintshwa, xi herisa swiphiqo leswi hi langutanaka na swona sweswi. (Nhlav. 21:5) Hambileswi hi nga ni xivangelo lexi twalaka xo tshemba leswaku makumu ya mafambiselo ya Sathana ma le kusuhi swinene, swi nga ha tika ku lehisa mbilu hi rindzela siku rero.
2. Hi ta kambisisa swivutiso swihi malunghana ni ku lehisa mbilu ka Xikwembu?
2 Kambe, Bibele yi kombisa leswaku hi fanele hi lehisa mbilu. Ku fana ni malandza ya Xikwembu ya nkarhi lowu hundzeke, hi ta kuma leswi Xikwembu xi hi tshembiseke swona loko hi ri ni ripfumelo leri tiyeke naswona hi lehisa mbilu hi rindzela nkarhi wa xona wo hetisisa switshembiso sweswo. (Hlaya Vaheveru 6:11, 12.) Yehovha i khale a lehise mbilu. A a ta va a herise vuhomboloki khale, kambe u rindzele nkarhi lowunene. (Rhom. 9:20-24) Ha yini a lehisa mbilu swonghasi? Yesu u ku tekelele njhani ku lehisa mbilu ka Xikwembu xisweswo a hi vekela xikombiso? Hi ta vuyeriwa hi yini loko hi dyondza ku lehisa mbilu ku fana ni Xikwembu? Tinhlamulo ta swivutiso leswi ti nga hi pfuna leswaku hi lehisa mbilu ni ku va ni ripfumelo leri tiyeke, hambiloko hi vona onge Yehovha wa hlwela.
HA YINI YEHOVHA A LEHISA MBILU?
3, 4. (a) Ha yini Yehovha a lehisa mbilu? (b) Yehovha u endle yini loko Adamu na Evha va nga n’wi yingisanga?
3 Yehovha u ni xivangelo lexi twalaka xo lehisa mbilu. I ntiyiso leswaku a ku na munhu la nga ni vulawuri lebyi tlulaka bya yena evuakweni hinkwabyo; kambe nxandzuko wa le Edeni wu pfuxe swivutiso swa nkoka swinene leswi faneleke swi hlamuriwa, leswaku ku vuyeriwa swivumbiwa hinkwaswo swa le tilweni ni swa laha misaveni. Yehovha u lehise mbilu hikuva a a swi tiva leswaku swi ta teka nkarhi ku hlamula swivutiso sweswo hi ndlela leyi hetisekeke. Leswi a swi tivaka kahle leswi vanhu lava nga ematilweni ni laha misaveni va swi endlaka ni ku swi ehleketa, handle ko kanakana u endla leswi nga ta hi vuyerisa.—Hev. 4:13.
4 Xikongomelo xa Yehovha a ku ri leswaku vatukulu va Adamu na Evha va tata misava. Loko Sathana a kanganyise Evha ivi Adamu a nga yingisi, Xikwembu a xi xi tshikanga xikongomelo xa xona. A xi chavanga, a xi endlanga swilo xi nga rhanganga xi anakanya kumbe xi lan’wa ndyangu wa vanhu. Ematshan’weni ya sweswo, xi endle xiboho ka ha ri emahlweni xa ndlela leyi xi nga ta xi hetisisa ha yona xikongomelo xa xona hi vanhu ni hi Misava. (Esa. 55:11) Leswaku a hetisisa xikongomelo xa yena ni ku kwetsimisa vuhosi bya yena, Yehovha u tikhomile a tlhela a lehisa mbilu hi ndlela leyikulu, a rindza magidi ya malembe leswaku a hetisisa swiphemu swin’wana swa xikongomelo xa yena hi ndlela leyinene.
5. Ku lehisa mbilu ka Yehovha ku endla leswaku hi vuyeriwa hi yini?
5 Xivangelo xin’wana lexi endleke Yehovha a rindza hi ku lehisa mbilu hileswaku vanhu vo tala va ta kuma vutomi lebyi nga heriki. Sweswi, u endla malunghiselelo yo ponisa “ntshungu lowukulu.” (Nhlav. 7:9, 14; 14:6) Hi ku tirhisa ntirho wa hina wo chumayela, Yehovha u rhamba vanhu leswaku va dyondza hi Mfumo wa yena ni hi milawu ya yena yo lulama. Rungula ra Mfumo i “mahungu lamanene” ngopfu eka vanhu. (Mat. 24:14) Munhu un’wana ni un’wana loyi Yehovha a n’wi kokaka u va xiphemu xa vandlha ra misava hinkwayo ra vanghana va ntiyiso lava rhandzaka leswi lulameke. (Yoh. 6:44-47) Xikwembu xa hina lexi nga ni rirhandzu xi endla swilo leswi hinkwaswo leswaku xi pfuna vanhu leswaku va amukeleka eka xona. Nakambe xi hlawule vanhu van’wana leswaku va va swirho swa mfumo wa xona wa le tilweni. Loko se va ri etilweni, va ta pfuna vanhu lava yingisaka laha misaveni leswaku va hetiseka va tlhela va hanya hilaha ku nga heriki. Swi le rivaleni leswaku hambiloko a ha rindzile hi ku lehisa mbilu, Yehovha a a ri karhi a tirha leswaku a hetisisa switshembiso swa yena—leswaku hi ta vuyeriwa.
6. (a) Yehovha u ku kombise njhani ku lehisa mbilu enkarhini wa Nowa? (b) Yehovha u ku kombisa njhani ku lehisa mbilu enkarhini wa hina?
6 Yehovha u lehisa mbilu hambiloko van’wana va endla swilo swo biha swinene leswaku va n’wi sandza, hilaha hi nga vonaka hakona eka leswi a hlawuleke ku swi endla hi vuhomboloki bya le mahlweni ka Ndhambi. Hi nkarhi wolowo vanhu a va tate misava hi mahanyelo yo biha ni hi madzolonga naswona Yehovha u “[vavisekile] embilwini yakwe” hikwalaho ka leswi vanhu a va lava ku endla swilo swo biha ntsena. (Gen. 6:2-8) A a nga ta pfumelela vuhomboloki leswaku byi va kona hilaha ku nga heriki, hikwalaho u tise ndhambi leswaku a lovisa vanhu lava nga yingisiki. Loko “Xikwembu xa ha rindzile hi ku lehisa mbilu emasikwini ya Nowa,” xi endle malunghiselelo yo ponisa Nowa ni ndyangu wa yena. (1 Pet. 3:20) Hi nkarhi lowu faneleke, Yehovha u byele Nowa hi xiboho lexi kutani a n’wi nyika ntirho wo aka ngalava. (Gen. 6:14-22) Ku engetela kwalaho, Nowa a a ri “muchumayeri wa leswo lulama,” a byela vaakelani va yena hi ndzoviso lowu a wu ri kusuhi ni ku fika. (2 Pet. 2:5) Yesu u vule leswaku nkarhi wa hina wa fana ni masiku ya Nowa. Yehovha se u xi endlile xiboho xa leswaku u ta ma herisa rini mafambiselo lawa yo homboloka. A ku na munhu la tivaka ‘siku ni nkarhi’ lowu ma nga ta herisiwa ha wona. (Mat. 24:36) Sweswi, Xikwembu xi hi nyike ntirho wo lemukisa vanhu ni ku va byela leswaku va nga ponisiwa njhani.
7. Xana Yehovha wa hlwela ku hetisisa switshembiso swa yena? Hlamusela.
7 Swi le rivaleni leswaku ku lehisa mbilu ka Yehohva a ku vuli leswaku u rindzela nkarhi wu hundza. A hi fanelanga hi anakanya leswaku a nga na mhaka na hina kumbe a nga hi khathaleli! Kambe swi nga ha hi olovela ku anakanya hi ndlela yoleyo loko hi ya hi dyuhala kumbe hi xaniseka emafambiselweni lawa yo homboloka. Hi nga ha hela matimba kumbe hi anakanya leswaku Xikwembu xa hlwela ku hetisisa switshembiso swa xona. (Hev. 10:36) Hi nga rivali leswaku xi ni swivangelo leswi twalaka swo lehisa mbilu ni leswaku xi tirhisa nkarhi lowu hi ndlela leyi nga ta vuyerisa malandza ya xona yo tshembeka. (2 Pet. 2:3; 3:9) Sweswi a hi xiyeni ndlela leyi Yesu a tekeleleke ku lehisa mbilu ka Xikwembu ha yona.
YESU U XI VEKE NJHANI XIKOMBISO LEXINENE XA KU LEHISA MBILU?
8. Hi le hansi ka swiyimo swihi laha Yesu a kombiseke ku lehisa mbilu?
8 Yesu u endla ku rhandza ka Xikwembu naswona u endle tano hi ku hiseka ku ringana magidi ya malembe. Loko Sathana a xandzukile, Yehovha u endle xiboho xa leswaku N’wana wa yena la nga swakwe a ta laha misaveni tanihi Mesiya. Anakanya ndlela leyi Yesu a lehiseke mbilu ha yona—a rindza magidi ya malembe ku fikela loko nkarhi wolowo wu fika. (Hlaya Vagalatiya 4:4.) Nkarhi wolowo hinkwawo a a nga tshamanga hi mavoko a rindzela leswaku nkarhi wolowo wu fika; kambe, a a khomekile hi ntirho lowu Tata wa yena a a n’wi nyike wona. Loko eku heteleleni a tile laha misaveni, a a swi tiva leswaku Sathana u ta endla leswaku a dlayiwa, hilaha ku profetiweke hakona. (Gen. 3:15; Mat. 16:21) Hi ku lehisa mbilu u titsongahatele ku endla ku rhandza ka Xikwembu, hambileswi sweswo a swi vula leswaku u ta twa ku vava swinene. U tshembeke hi ndlela leyi tlakukeke swinene. A a nga anakanyi hi yena ni hi xikhundlha xa yena naswona hi nga vuyeriwa eka sweswo.—Hev. 5:8, 9.
9, 10. (a) Yesu a a endla yini loko hi ku lehisa mbilu a rindzele Yehovha leswaku a teka goza? (b) Hi fanele hi wu teka njhani nkarhi lowu vekiweke hi Yehovha?
9 Endzhaku ka loko Yesu a pfuxiwile eku feni, u nyikiwe vulawuri etilweni ni laha misaveni. (Mat. 28:18) U tirhisa vulawuri byebyo ku hetisisa xikongomelo xa Yehovha naswona u endla swilo hi nkarhi lowu hlawuriweke wa Xikwembu. Hi ku lehisa mbilu Yesu u rindze evokweni ra xinene ra Xikwembu ku fikela hi 1914, leswaku valala va yena va va vunavelo bya mikondzo ya yena. (Ps. 110:1, 2; Hev. 10:12, 13) Ku nga ri khale, u ta lovisa mafambiselo ya Sathana. Loko a ha rindze sweswo, hi ku lehisa mbilu Yesu u pfuna vanhu leswaku va amukeleka eka Xikwembu ni ku va kongomisa “[ematini] ya vutomi.”—Nhlav. 7:17.
10 Eka xikombiso xa Yesu, xana u vona ndlela leyi u faneleke u wu teka ha yona nkarhi lowu vekiweke hi Yehovha? A swi kanakanisi leswaku Yesu a a swi rhandza ku endla leswi Tata wa yena a n’wi kombeleke leswaku a swi endla; kambe, a a tiyimiserile ku rindzela nkarhi wa Xikwembu. Loko ha ha rindzele ku herisiwa ka mafambiselo yo homboloka ya Sathana, hinkwerhu hi fanele hi lehisa mbilu, hi rindzela Xikwembu naswona hi nga lan’wi loko hi hele matimba. Hi nga endla yini leswaku hi va ni ku lehisa mbilu koloko loku fanaka ni ka Xikwembu?
NDZI NGA KU HLAKULELA NJHANI KU LEHISA MBILU KU FANA NI XIKWEMBU?
11. (a) Ripfumelo ni ku lehisa mbilu swi fambisana njhani? (b) Ha yini hi ri ni swivangelo leswi twalaka swo va ni ripfumelo leri tiyeke?
11 Loko Yesu a nga si ta laha misaveni, vaproteta ni malandza man’wana yo tshembeka va veke xikombiso lexinene xa leswaku hambi ku ri vanhu lava nga hetisekangiki va nga tiyisela hi ku lehisa mbilu. Ripfumelo ra vona ni ku lehisa mbilu ka vona a swi fambisana swinene. (Hlaya Yakobo 5:10, 11.) Loko a va nga ri na ripfumelo kumbe va nga swi tshembi hi ku helela swilo leswi Yehovha a va tshembiseke swona, xana a va ta va va ku rindzele hi ku lehisa mbilu ku hetiseka ka switshembiso swa yena? Nkarhi na nkarhi va tiyisele swiyimo leswi tikaka kumbe leswi chavisaka hikuva a a va ri ni ripfumelo ra leswaku Xikwembu xi ta swi endla leswi xi swi tshembiseke. (Hev. 11:13, 35-40) Hi ni xivangelo xa nkoka xo va ni ripfumelo leri tiyeke, hikuva sweswi Yesu i “Muhetisekisi wa ripfumelo ra hina.” (Hev. 12:2) U hetisise vuprofeta byo tala a tlhela a paluxa swikongomelo swa Xikwembu hi ndlela leyi yi hi nyikaka swivangelo leswi twalaka swo va ni ripfumelo.
12. Hi nga endla yini leswaku hi tiyisa ripfumelo ra hina?
12 Hi nga endla yini leswaku hi tiyisa ripfumelo ra hina kutani hi lehisa mbilu swinene? Nchumu wa nkoka lowu hi faneleke hi wu endla i ku tirhisa ndzayo ya Xikwembu. Hi xikombiso, anakanya leswaku ha yini u fanele u rhangisa Mfumo evuton’wini bya wena. Xana u nga endla matshalatshala lamakulu leswaku u yingisa ndzayo leyi nga eka Matewu 6:33? Sweswo swi nga lava leswaku u heta nkarhi wo tala ensin’wini kumbe u olovisa vutomi bya wena. Yehovha se u ma katekisile matshalatshala lawa u ma endleke leswaku u yingisa swileriso swa yena. Swi nga ha endleka leswaku u ku pfune leswaku u fambisa dyondzo ya Bibele leyintshwa kumbe u ku pfune leswaku u kuma “ku rhula ka Xikwembu loku tlulaka miehleketo hinkwayo.” (Hlaya Vafilipiya 4:7.) Hikwalaho loko u anakanyisisa hi vuyelo lebyi u byi kumeke hi ku landzela swileriso swa Yehovha, u ta swi xiya leswaku swa ku vuyerisa ku lehisa mbilu.—Ps. 34:8.
13. Hi nga yi fanisa na yini mhaka ya ku va ni ripfumelo ni ku lehisa mbilu?
13 Xifaniso xi nga hi pfuna ku twisisa ndlela leyi ripfumelo ra hina ri nga hi endlaka hi lehisa mbilu swinene ha yona. Murimi wa byala, a hlakula kutani a tshovela. Nkarhi wun’wana ni wun’wana loko murimi a tshovela swo tala swinene, a nga kanakani ku tlhela a byala leswi engetelekeke eka nguva leyi landzelaka. Ina, hambileswi a faneleke a lehisa mbilu a rindzela nkarhi wa ntshovelo, kambe sweswo a swi nge n’wi tshikisi ku byala mbewu, kumbexana hambi ku ri ku byala mbewu yo tala ku tlula leswi a a byarise xiswona eka nguva leyi hundzeke. Wa tshemba leswaku u ta tshovela. Hilaha ku fanaka, loko hi dyondza hi swileriso swa Yehovha, hi hanya ha swona naswona hi kuma vuyelo lebyinene, hi ya hi n’wi tshemba swinene Yehovha. Ripfumelo ra hina na rona ra kula, hikwalaho swa olova ku rindzela mikateko leyi hi swi tivaka leswaku hi ta yi kuma.—Hlaya Yakobo 5:7, 8.
14, 15. Hi fanele hi va ni langutelo rihi hi ku xaniseka ka vanhu?
14 Nchumu wun’wana lowu hi nga wu endlaka leswaku hi lehisa mbilu swinene, i ku tsundzuka ndlela leyi hi faneleke hi teka misava ha yona swin’we ni swiyimo swa hina. Hi fanele hi ringeta ku languta timhaka hilaha Yehovha a ti langutaka hakona. Hi xikombiso, anakanya hi ndlela leyi a titwaka ha yona hi ku xaniseka ka vanhu. U ni nkarhi wo leha a vona vanhu va xaniseka naswona sweswo swi n’wi twisa ku vava; kambe a nga pfumelelanga ku vava koloko ku n’wi sivela ku endla leswinene. U rhumele N’wana wa yena la tswariweke a ri swakwe leswaku a “ta herisa mintirho ya Diyavulosi” ni ku herisa ku xaniseka hinkwako loku Sathana a ku vangeleke vanhu. (1 Yoh. 3:8) Ntiyiso hileswaku ku nga ri khale Xikwembu xi ta herisa ku xaniseka hinkwako hilaha ku nga heriki. Hilaha ku fanaka, ematshan’weni yo pfumela ku hetiwa matimba hi vuhomboloki bya misava ya Sathana kumbe hi vilerisiwa hileswaku yi ta herisiwa rini, a hi vekeni ripfumelo ra hina eka swilo leswi nga si voniwaka leswi nga ta tshama hilaha ku nga heriki. Yehovha u wu vekile nkarhi lowu a nga ta herisa vuhomboloki ha wona naswona u ta teka goza hi nkarhi lowu faneleke.—Esa. 46:13; Nah. 1:9.
15 Eminkarhini leyi yo tika ya masiku yo hetelela ya mafambiselo lawa ya swilo, hi nga ha hlangavetana ni swiphiqo swo karhi leswi nga ta ringa ripfumelo ra hina. Ematshan’weni yo hlundzuka loko hina kumbe varhandziwa va hina va xaniseka hikwalaho ka madzolonga, hi fanele hi tiyimisela ku tshemba Yehovha hi ku helela. Leswi hi nga hetisekangiki, a swi olovi ku endla tano. Kambe tsundzuka leswi Yesu a swi endleke hilaha swi tsariweke hakona eka Matewu 26:39.—Yi hlaye.
16. Eka nkarhi lowu seleke hi fanele hi papalata ku endla yini?
16 Munhu la kanakanaka leswaku makumu ma tshinele a nga ha sungula ku va ni langutelo leri hoxeke. A nga ha anakanya leswaku u fanele a endla swin’wana loko switshembiso swa Yehovha swi nga hetiseki. Hi marito man’wana, a nga ha tibyela a ku, ‘Ndzi ta vona loko hakunene leswi Yehovha a swi tshembisaka swi ta humelela.’ A nga ha ringeta ku tiendlela ndhuma emisaveni leyi, a hlongorisa rifuwo ematshan’weni yo rhangisa Mfumo wa Xikwembu kumbe a teka xiboho xo ya eyunivhesiti leswaku a ta hanya emafurheni sweswi. Kambe, xana munhu yoloye u ta va a nga kombisi leswaku a nga na ripfumelo? Tsundzuka leswaku Pawulo u hi khutaze ku tekelela vanhu vo tshembeka lava amukeleke switshembiso swa Yehovha “hikwalaho ka ripfumelo ni ku lehisa mbilu.” (Hev. 6:12) Yehovha se u xi endlile xiboho xo herisa misava leyi yo homboloka naswona a nge hlweli. (Hab. 2:3) Ku fikela loko nkarhi wolowo wu fika, hi fanele hi papalata ku tirhela Yehovha leswaku hi hetisa nawu. Ematshan’weni ya sweswo, hi fanele hi tshama hi xalamukile naswona hi tirha hi ku hiseka eku chumayeleni ka mahungu lamanene, ku nga ntirho lowu nga ta endla leswaku hi tsaka swinene hambi ku ri sweswi.—Luka 21:36.
KU LEHISA MBILU SWI TISA MIKATEKO YIHI?
17, 18. (a) Hi rihi lunghelo leri hi nga na rona loko ha ha rindzile hi ku lehisa mbilu? (b) Loko hi lehisa mbilu sweswi, hi ta kuma mikateko yihi?
17 Ku nga khathariseki leswaku hi ni tin’hweti ti nga ri tingani hi tirhela Xikwembu kumbe se hi ni malembe yo tala, hi lava ku xi tirhela hilaha ku nga heriki. Ku lehisa mbilu ku ta hi pfuna leswaku hi tiyisela ku fikela loko hi ponisiwa, ku nga khathariseki leswaku hi fanele hi rindza nkarhi wo tanihi kwihi emafambiselweni lawa. Sweswi Yehovha u hi nyika nkarhi wo kombisa leswaku hi swi tshemba hi ku helela swiboho swa yena nileswaku hi ta tshama hi tshembekile hambiloko hi fanele hi xanisiwa. (1 Pet. 4:13, 14) Nakambe Xikwembu xi hi nyika ndzetelo lowu nga hi pfunaka ku tiyisela hi ku lehisa mbilu ku fikela emakumu kutani hi ponisiwa.—1 Pet. 5:10.
18 Yesu u nyikiwe vulawuri hinkwabyo etilweni ni laha misaveni naswona a nga kona la nga n’wi sivelaka ku ku sirhelela loko u tshama u tshembekile. (Yoh. 10:28, 29) A wu fanelanga u chava vumundzuku kumbe hambi ku ri rifu. Lava hi ku lehisa mbilu va tiyiselaka ku fika emakumu va ta ponisiwa. Hikwalaho hi fanele hi tiyiseka leswaku a hi pfumeleli misava leswaku yi hi kanganyisa hi tshika ku tshemba Yehovha. Ematshan’weni ya sweswo, hi fanele hi tiyimisela ku tiyisa ripfumelo ra hina ni ku tirhisa nkarhi wa hina hi vutlhari loko Xikwembu xa ha lehise mbilu.—Mat. 24:13; hlaya 2 Petro 3:17, 18.


text:
Bibele Yi Ri Yini Malunghana Ni Khisimusi?
Nhlamulo ya Bibele
Bibele a yi hi byeli siku leri Yesu a velekiweke ha rona naswona a yi vuli leswaku hi fanele hi tlangela siku ra ku velekiwa ka yena. Cyclopedia ya M’Clintock na Strong yi ri: “
Ku tlangeriwa ka Khisimusi a ku simekiwanga hi Xikwembu, naswona a ku humi kona eka [Testamente Leyintshwa].”
Nkambisiso wa matimu ya khisimusi wu kombisa leswaku yi huma eka mukhuva wa vuhedeni. Bibele yi kombisa leswaku Xikwembu ha xi khunguvanyisa loko hi xi gandzela hi ndlela leyi xi nga yi tsakeriki.—Eksoda 32:5-7.
Matimu ya mikhuva ya Khisimusi
Ku tlangela siku ra ku velekiwa ka Yesu: “
Vakreste vo Sungula a va ku tlangelanga ku velekiwa ka [Yesu] hikuva a va teka ku tlangela siku ra ku velekiwa ka munhu wihi na wihi ku ri mukhuva wa vuhedeni.”—The World Book Encyclopedia.
December 25: A ku na vumbhoni lebyi kombisaka leswaku Yesu u velekiwe hi siku rero. Swi nga endleka leswaku varhangeri va vukhongeri va hlawule siku leri leswaku ri ta fambisana ni siku ra minkhuvo ya vuhedeni leyi a yi khomiwa hi minkarhi ya xixika.
Ku nyikana tinyiko, minkhuvo: The Encyclopedia Americana yi te: “
Nkhuvo wa Varhoma lowu vuriwaka Saturnalia lowu endliwaka exikarhi ka December, wu vekele vo tala xikombiso xa mikhuva leyi endleriwaka Khisimusi. Hi xikombiso, eka nkhuvo lowu ku tekeleriwe minkhuvo leyikulu, ku nyikana tinyiko ni ku lumekiwa ka makhandlhela.” Encyclopædia Britannica yi vula leswaku “
mintirho hinkwayo ni mabindzu a swi yimisiwile.”
Mavoni ya Khisimusi: The Encyclopedia of Religion yi vula leswaku vanhu va le Yuropa va khavisa miti ya vona “
hi mavoni ni minsinya ya rihlaza swo hambana-hambana” leswaku va endla nkhuvo wa ku tsema nguva ni ku lwisana ni mimoya yo biha.
Phakama, nsinya wa rihlaza wa holly: “
Vaprista a va nyika phakama matimba ya masalamusi. Nsinya wa rihlaza wa holly a wu gandzeriwa tanihi xitshembiso xa leswaku dyambu ri ta tlhela ri huma.”—The Encyclopedia Americana.
Nsinya wa Khisimusi: “
Ku gandzela murhi a swi tolovelekile eka vahedeni va le Yuropa naswona loko Vukreste byi sungula, mukhuva lowu wu ye emahlweni.” Ndlela yin’wana leyi ku gandzela murhi swi veke mukhuva ha yona, i ku “
veka murhi wa Yule enyangweni kumbe endlwini hi nkarhi wa tiholideyi ta le xikarhi ka vuxika.”
—Encyclopædia Britannica.
DYONDZA SWO TALA
I Yini Leswi Nga Ku Pfunaka Ku Twisisa Bibele?
Ku nga khathariseki leswaku u dyondzekile kumbe a wu dyondzekanga, u nga swi kota ku twisisa rungula ra Xikwembu leri nga eka Matsalwa yo Kwetsima.
Ha Yini Timbhoni Ta Yehovha Ti Nga Tlangeli Khisimusi?
Vanhu vo tala va yi tlangela Khisimusi hambiloko va tiva masungulo ya yona. Kuma leswaku ha yini Timbhoni ta Yehovha ti nga yi tlangeli.


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Zakariya 11:1-17
11 “Pfula tinyangwa ta wena, Wena Lebanoni,+ leswaku ndzilo wu lovisa exikarhi ka mikedari ya wena.+2 Rila, Wena murhi wa yunipa, hikuva mukedari wu wile; hikuva leyikulukumba yi tekiwile!+ Rilani, n’wina mirhi leyikulu ngopfu ya Baxani, hikuva khwati leri ri nga nghenekiki ri wile!+3 Yingisani! Ku ni ku rila ka varisi,+ hikuva vukulukumba bya vona byi tekiwile.+ Yingisani! Ku ni ku vomba ka swinghalana swa ntshiva, hikuva makhwati lamakulu ya le kusuhi na Yordani ma tekiwile.+4 “Yehovha Xikwembu xa mina u te, ‘Risa ntlhambi lowu wu nga ta dlayiwa,+5 vaxavi va wona va hambeta va wu dlaya+ kambe a va voniwi nandzu.+ Lava va wu xavisaka+ va ri: “Onge Yehovha a nga dzunisiwa, kasi mina ndzi ta kuma rifuwo.”+ Varisi va wona a va wu kombi ntsetselelo.’+6 “‘Hikuva a ndzi nge he va tsetseleli vaaki va tiko leri,’+ ku vula Yehovha. ‘Kutani waswivo, ndzi endla leswaku vanhu, un’wana ni un’wana wa vona a ti kuma a ri evokweni ra nakulobye+ ni le vokweni ra hosi yakwe;+ kunene va ta pfotlosela tiko, kutani a ndzi nge va kutsuli evokweni ra vona.’”+7 Ndzi ye emahlweni ndzi mi risela ntlhambi+ lowu wu nga ta dlayiwa,+ N’wina lava va xanisekaka va ntlhambi.+ Hikwalaho ndzi teke tinhonga timbirhi.+ Yin’wana ndzi yi vitane Vunene,+ leyin’wana ndzi yi vitane Nhlangano,+ kutani ndzi risa ntlhambi.8 Eku heteleleni ndzi herise varisi vanharhu hi n’hweti yin’we ya ku rhendzeleka ka n’weti,+ hikuva moya-xiviri a wu va helela mbilu hakatsongo-tsongo,+ ni moya-xiviri wa vona a wu ndzi nyenya.9 Eku heteleleni ndzi te: “A ndzi nge tshameli ku mi risa.+ Loyi a faka, a a fe. Loyi a herisiwaka, a a herisiwe.+ Loko ku ri lava va seleke, un’wana ni un’wana wa vona a a lovise nyama ya nakulobye.”+10 Hiloko ndzi teka nhonga ya mina Vunene,+ ndzi yi tsemelela,+ leswaku ndzi tlula ntwanano wa mina lowu ndzi wu endleke ni vanhu hinkwavo.+11 Kutani wu tluriwa esikwini rero, lava va xanisekaka va ntlhambi+ lava a va ndzi langutile+ va swi tiva hi ndlela leyi leswaku a ku ri rito ra Yehovha.12 Kutani ndzi ku eka vona: “Loko swi ri swinene ematihlweni ya n’wina,+ ndzi nyikeni hakelo ya mina; kambe loko swi nga ri tano, tshikani.” Hiloko va humesa hakelo ya mina, swiphemu swa silivhere swa 30.+13 Hiloko Yehovha a ku eka mina: “Swi hoxe evuhlayiselweni bya xuma+—mpimo lowukulu lowu ndzi pimiweke ha wona hi ku ya hi langutelo ra vona.”+ Hikwalaho ndzi teka swiphemu swa silivhere swa 30, ndzi swi hoxa evuhlayiselweni bya xuma endlwini ya Yehovha.+14 Kutani ndzi tsemelela nhonga ya mina ya vumbirhi, Nhlangano,+ leswaku ndzi tshova xinakulobye+ exikarhi ka Yuda na Israyele.+15 Yehovha a ya emahlweni a ku eka mina: “Teka switirho swa murisi la nga pfuniki nchumu.+16 Hikuva, waswivo, ndzi veka murisi etikweni.+ Tinyimpfu leti ti herisiwaka a nge vi na mhaka na tona.+ Leyitsongo a nge fambi a yi lava, nyimpfu leyi tshovekeke a nge yi tshunguli.+ Leyi yi tiyimelaka a nge yi nyiki swakudya, nyama ya leyo nona u ta yi dya,+ u ta kwamula masondzo ya tinyimpfu.+17 Khombo eka murisi+ wa mina la nga pfuniki nchumu, loyi a siyaka ntlhambi!+ Banga ri ta va evokweni rakwe ni le tihlweni rakwe ra xinene. Kunene voko ra yena ri ta oma,+ kunene tihlo ra yena ra xinene ri ta tsana.”


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
2 Tikronika 18:1-34
18 Yehoxafati a va ni rifuwo ni ku vangama hi vutalo;+ kambe a endla ntwanano+ wa ku tekelana na Akabu.+2 Endzhaku ka malembenyana a rhelela a ya eka Akabu eSamariya;+ kutani Akabu a n’wi endlela xitlhavelo hi tinyimpfu+ ni tihomu to tala, yena ni vanhu lava a a ri na vona. A sungula ku n’wi yenga+ leswaku a tlhandluka a ya hlasela Rhamoti-giliyadi.+3 Akabu hosi ya Israyele a byela Yehoxafati hosi ya Yuda a ku: “Xana u ta famba na mina eRhamoti-giliyadi?”+ Yena a n’wi angula a ku: “Mina na wena ha fana, ni vanhu va mina va fana ni vanhu va wena, naswona ndzi na wena enyimpini.”+4 Kambe Yehoxafati a byela hosi ya Israyele a ku: “Ndzi kombela u rhanga u vutisa+ rito ra Yehovha.”5 Kutani hosi ya Israyele yi hlengeleta vaprofeta,+ vavanuna va 400, yi ku eka vona: “Xana hi fanele hi famba hi ya hlasela Rhamoti-giliyadi enyimpini, kumbe ndzi nga yi ke?”+ Vona va ku: “Tlhandluka, Xikwembu xa ntiyiso xi ta wu nyiketa evokweni ra hosi.”6 Kambe Yehoxafati a ku: “Xana a nga ha ri kona muprofeta wa Yehovha laha?+ A hi vutiseni ha yena.”+7 Hiloko hosi ya Israyele yi byela Yehoxafati yi ku:+ “Ka ha ri ni munhu un’we+ loyi hi nga vutisaka ha yena eka Yehovha, kambe mina ndza n’wi venga hakunene,+ hikuva a nga ndzi profeteli leswinene, kambe u ndzi profetela swo biha+ emasikwini hinkwawo ya yena. I Mikaya n’wana wa Imila.”+ Kambe Yehoxafati a ku: “Hosi yi nga tshuki yi vula swo fana ni sweswo.”+8 Kutani hosi ya Israyele yi vitana mutirhi wa le hubyeni+ yi ku: “Hatlisa u tisa Mikaya n’wana wa Imila.”+9 Hosi ya Israyele na Yehoxafati hosi ya Yuda a va tshame eswiluvelweni swa vona, va ambale tinguvu,+ a va tshame exivuyeni enyangweni ya vungheno bya Samariya; vaprofeta hinkwavo a va profeta emahlweni ka vona.+10 Kutani Sedekiyasi n’wana wa Kenane a tiendlela timhondzo+ ta nsimbi, a ku: “Yehovha u te,+ ‘Ha tona u ta susumeta Vasiriya u kondza u va lovisa.’”+11 Vaprofeta lavan’wana hinkwavo a va profeta leswi fanaka, va ku: “Tlhandlukela eRhamoti-giliyadi, u humelela,+ kunene Yehovha u ta wu nyiketa evokweni ra hosi.”+12 Kambe murhumiwa la fambeke a ya vitana Mikaya a vulavula na yena, a ku: “Waswivo! Marito ya vaprofeta hinkwawo ma pfumelelana hi leswinene eka hosi; ndzi kombela leswaku rito ra wena ri fana ni ya vona,+ u fanele u vulavula leswinene.”+13 Kambe Mikaya a ku: “Leswi Yehovha a hanyaka,+ leswi Xikwembu xanga xi nga ta vula swona, hi swona leswi ndzi nga ta swi vula.”+14 Kutani a fika eka hosi, hosi yi ku eka yena: “Mikaya, xana hi fanele hi ya enyimpini le Rhamoti-giliyadi, kumbe mina ndzi fanele ndzi nga yi?” Xikan’we-kan’we a ku: “Tlhandluka, u humelela; va ta nyiketiwa evokweni ra n’wina.”+15 Hiloko hosi yi ku eka yena: “Xana ndzi ku hlambanyise+ kangani leswaku u ndzi byela ntiyiso ntsena hi vito ra Yehovha?”+16 Kutani a ku: “Kunene ndzi vona Vaisrayele hinkwavo va hangalakile etintshaveni, ku fana ni tinyimpfu leti nga riki na murisi.+ Yehovha a ya emahlweni a ku: ‘Lava a va na vini.+ A va tlhelele un’wana ni un’wana endlwini yakwe hi ku rhula.’”+17 Kutani hosi ya Israyele yi byela Yehoxafati yi ku: “Xana a ndzi ku byelanga ndzi ku, ‘A nge ndzi profeteli swilo leswinene kambe u ta ndzi profetela swo biha’?”+18 A ya emahlweni a ku: “Hikokwalaho, yingisani rito ra Yehovha:+ Kunene ndzi vona Yehovha a tshame exiluvelweni+ xakwe naswona vuthu+ hinkwaro ra le matilweni ri yime exineneni xakwe ni le ximatsini xakwe.+19 Yehovha a ku, ‘I mani la nga ta yenga Akabu lowa hosi ya Israyele leswaku a tlhandluka a ya wa eRhamoti-giliyadi?’ Ku ve ni ku vulavula, loyi a vula swo fana ni leswi, luya a vula swo fana ni leswiya.+20 Eku heteleleni moya+ wu humelela wu yima emahlweni ka Yehovha, wu ku, ‘Mina ndzi ta n’wi yenga.’ Hiloko Yehovha a ku eka yena, ‘U ta n’wi yenga hi yini?’+21 Hiloko a ku, ‘Kunene ndzi ta famba ndzi ya va moya wa vuxisi enon’wini wa vaprofeta vakwe hinkwavo.’+ Yena a ku, ‘U ta n’wi yenga, ku tlula kwalaho, u ta n’wi hlula.+ Famba u ya endla hi ndlela yoleyo.’+22 Waswivo, Yehovha u veke moya wa vuxisi enon’wini wa vaprofeta lava va wena;+ kambe Yehovha hi byakwe u vule khombo malunghana na wena.”+23 Sedekiyasi+ n’wana wa Kenane+ a tshinela a makala Mikaya+ erhameni+ a ku: “Xana moya wa Yehovha wu hume njhani eka mina wu ta vulavula na wena?”+24 Hiloko Mikaya a ku: “Waswivo! U ta yi vona ndlela yoleyo u nga ta nghena ha yona esikwini+ rero ekamareni ra le ndzeni-ndzeni u ya tifihla kona.”+25 Kutani hosi ya Israyele yi ku: “Tekani Mikaya mi n’wi tlherisela eka Amoni lowa ndhuna ya muti ni le ka Yowasi n’wana wa hosi.+26 N’wina mi fanele mi ku, ‘Hosi yi te: “Nghenisani munhu loyi endlwini ya vubohiwa,+ mi n’wi nyika xinkwa+ xitsongo ni mati matsongo, kukondza loko ndzi vuya hi ku rhula.”’”+27 Hiloko Mikaya a ku: “Loko u vuya hi ku rhula, Yehovha a nga vulavulanga na mina.”+ A tlhandlekela a ku: “Ma swi twa hinkwenu.”+28 Hosi ya Israyele na Yehoxafati hosi ya Yuda va tlhandlukela eRhamoti-giliyadi.+29 Hosi ya Israyele yi byela Yehoxafati yi ku: “Ndzi ta endla leswaku va nga ndzi tivi+ loko hi nghena enyimpini, kambe loko ku ri wena, ambala tinguvu ta wena.”+ Hiloko hosi ya Israyele yi endla leswaku va nga yi tivi, endzhaku ka swona va nghena enyimpini.+30 Loko ku ri hosi ya Siriya, a yi lerise tindhuna ta makalichi leti a ti ri ta yona, yi ku: “Mi fanele mi lwa, hayi ni lontsongo kumbe lonkulu, kambe ni hosi ya Israyele ntsena.”+31 Hi ku hatlisa loko tindhuna ta makalichi ti vona Yehoxafati, ti tibyela ti ku: “I hosi ya Israyele.”+ Hiloko ti hundzuka leswaku ti lwa na yena; Yehoxafati a huwelela a kombela mpfuno,+ kutani Yehovha a n’wi pfuna,+ xikan’we-kan’we Xikwembu xi va yenga va suka eka yena.+32 Hi ku hatlisa loko tindhuna ta makalichi ti vona leswaku a ku nga ri yena hosi ya Israyele, xikan’we-kan’we ti tshika ku n’wi landzelela.+33 A ku ri ni munhu loyi a a kunge vurha byakwe a nga lemukanga, kambe a tlhava+ hosi ya Israyele exikarhi ka ndzhungo wa nguvu ya nyimpi ni nguvu ya mahakatimba ya nsimbi, lerova a byela muchayeri wa kalichi a ku:+ “Hundzuluxa voko ra wena u ndzi humesa enxaxeni, hikuva ndzi vavisiwe ngopfu.”+34 Nyimpi yi hambeta yi hisa ngopfu esikwini rero, hosi ya Israyele yi boheka ku hlayisiwa yi yimile ekalichini yi langutane ni Vasiriya ku fikela nimadyambu; hakatsongo-tsongo yi fa loko dyambu ri pela.+


text:
1Mahani vaeteteli vangu, kufana ni nani ni ku mueteteli wa Kristu. Ku ambala txo fenengeta msungo txhetxheni 2Na mi bonga, vanathu, nguko ka sotshe ma ni alakanya, mi veketa sileleto kota nga ti ni nga mi gondisisa tona. 3Aniko ni lava ku mi txi ziva ti to: Msungo wa wamwamna ngu Kristu; msungo wa wamsikati ngu wamwamna; se msungo wa Kristu ngu Txizimu. 4Wamwamna wuhi ni wuhi a khongelako mwendo a txhumayelako dipswi da Txizimu a di ambate txo ambala ha msungo, wo thavisa lisima msungo wakwe. 5Se wamsikati, wuhi ni wuhi, a khongelako mwendo a txhumayelako dipswi da Txizimu a sa sunga txilo ha msungo, a thavisa lisima msungo wakwe, nguko wo nga a to yolwa. 6Ngako wamsikati a si ti fenengeti msungo, a na yolwe ni yona misisi. Se ngako i di tingana kuyolwa misisi, ku laveka a txi ti fenengeta msungo. 7Wamwamna kha faneli ku ti fenengeta msungo, nguko ene njifaniso ni txipfaliso txa Txizimu, kasi wamsikati njipfaliso txa wamwamna. 8Wamwamna kha thaviswa ngu ka wamsikati, aniko wamsikati ngene a nga thaviswa ngu ka wamwamna. 9Wamwamna kambe kha mahelwa wamsikati, aniko wamsikati ngene a nga mahelwa wamwamna. 10Ngu toneto, wamsikati a na ambale ha msungo kwakwe txikombiso txa ku ti veka hahatshi, ngu mhaka ya tingelozi. 11Hambi keto, masoni ka Txizimu, wamsikati hi nga txilo hahanze ka wamwamna, nene wamwamna hi nga txilo hahanze ka wamsikati. 12Ngukusa, kufana ni kuwa wamsikati a nga thaviswa ka wamwamna, kufana ni toneto wamwamna nene a velekwa ngu wamsikati, se votshe va huma ngu ka Txizimu. 13Lamulani mipune: Ina ti ni fanelo ti to wamsikati e khongela ka Txizimu a sa ambala txilo ha msungo, kani? 14Ina wona mtumbuluko kha wu mi gondisi ti to wamwamna, ngako a txi fuya misisi yo lapha, ta m'thavisa lisima, kani? 15Aniko wamsikati, a txi leka misisi yi txi kula, ti m'ninga lisima, ngukusa a ningilwe misisi yo lapha kasiku yi maha txifenengelo txakwe. 16Aniko kungako mthu a txi lava kuphikiza, athu kha hi nga ni txiheno txo ngeto, hambi mabanza a Txizimu ni ona kha ma nga natxo. 17Ngako ni txi womba tiya, kha ni na ku mi dhumisa ka timhaka ta misengeletano yanu, yi tumbulukisako to biha ngutu kupinda to mi vhuna. 18Kukhata, ni engisa ti to, mbimo yi mi tshanganako, ku ni mibango hagari kwanu; kambe eto na ti tumela kudotho. 19Ta laveka ti to hagari kwanu ku txi va ni mibango, kufela ku va txi woneka ava i ku vavanene ngu ditshuri. 20Ngu nzila yo nga toneto, mbimo yi mi sengeletanako, kha mi sengeletaneli kudya txilalelo txa Mkoma, 21ngukusa mmweyo ni mmweyo kwanu wo tutumela kudya txilalelo txakwe; se vamwane va zumba ni nzala, na vamwane va di khuri. 22Ina kha mi nga ni tinyumba to dyela ka tona ni kuselela kona, kani? Mwendo mo eyisa Dibanza da Txizimu, mi txi lava kuthela tingana avale va ku singa naso, kani? Ni na mi gela ta txani? Ina ni na mi dhumisa, kani? Lambi! Keto kha ni na ku mi dhumisa! 23Kha ditshuri ni ti amukete ka Mkoma timhaka ti ni nga tshumela ni txi mi ninga nanu, ti ta ku: Mkoma Jesu, ka wusiku wu a nga ningelwa ngu wona, a tekile dipawu; 24se a di bongile, a to di bhanda, a txi khene: “Asiya i mmidi wangu awu wu no ningelwa ngu kota yanu; mahani tonatiya, mi na ni alakanya ngu tona.” 25A txi mahisa toneto, msana ka kulalela, a to teka digombe, a txi khene: “Digombe diya njitumelelano txa txiphya txi mahwako ngu mnoha wangu. Sotshe sikhati si mi no sela digombe diya, mi na ti mahela ku ni alakanya.” 26Ngu kota yeto, txikhati txihi ni txihi mi dyako dipawu diya ni kusela digombe diya mi huwelela lifo la Mkoma kala kuwuyani kwakwe. 27Ngu toneto, wuhi ni wuhi a dyako dipawu diya kumbe kusela digombe diya, na a singa ni fanelo, a ni mnandu ka mmidi ni mnoha wa Mkoma. 28Mthu ni mthu a na ti xole ene apune, se ngu kona a no dya dipawu diya, ni kusela digombe diya. 29Awule a dyako ni kusela a si pimisi mmidi wa Mkoma, wo ti dyela ni ku ti selela txiabaniso txakwe apune. 30Ngu toneto, hagari kwanu ku ni vo ti bikabika, ni valwali, ni vamwane vo tala va fite. 31Idiku ho ti xola hipune, nga hi si lamulwi; 32aniko, hi txi lamulwa ngu Mkoma, ha tsayiswa kufela ku hi si abaniswi kumweko ni ditiko. 33Ngu toneto, vanathu, mbimo yi mi mahako msengeletano wa kudya txilalelo txa Mkoma, verelanani. 34Ngako wo kari a di ni nzala, a na dye mtini kwakwe, kasiku mi si tshanganeli ku abaniswa kwanu. Timwane ti nga sala, na ta ti lamula, mbimo yi ni no ta kheyo.
Copyright
Learn More


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Luka 20:1-47
20 Siku rin’wana loko a ha dyondzisa vanhu etempeleni, a vula mahungu lamanene, vaprista lavakulu ni vatsari swin’we ni vakulukumba va tshinela,+2 kutani va vulavula hi rito leri tlakukeke, va ku eka yena: “Hi byele leswaku swilo leswi u swi endla hi matimba wahi, kumbe i mani loyi a ku nyikeke matimba+ lawa.”3 A va angula a ku: “Na mina ndzi ta mi vutisa xivutiso, kutani mi ndzi byela:+4 Xana nkhuvulo wa Yohane a wu huma etilweni kumbe a wu huma evanhwini?”+5 Kutani va anakanya va ku: “Loko hi ku, ‘A wu huma etilweni,’ u ta ku, ‘Ha yini mi nga n’wi kholwanga?’+6 Kambe loko hi ku, ‘A wu huma evanhwini,’ vanhu hinkwavo va ta hi khandla+ hi maribye, hikuva va khorwiseka leswaku Yohane+ a a ri muprofeta.”+7 Kutani va angula hi ku vula leswaku a va ku tivi laha wu humaka kona.8 Hiloko Yesu a ku eka vona: “Na mina a ndzi mi byeli matimba lawa ndzi endlaka swilo+ leswi ha wona.”9 A sungula ku byela vanhu xifaniso lexi: “Munhu un’wana a a rime nsimu ya vhinya+ kutani a yi vekisa eka varimi, kutani a endzela etikweni ra le kule nkarhi wo leha.+10 Kambe hi nguva leyi faneleke a rhuma hlonga+ ri ya eka varimi,+ leswaku va ri nyika mihandzu ya nsimu ya vhinya.+ Hambiswiritano, endzhaku ka ku ri ba, varimi va ri tlherisa ri nga ri na nchumu.+11 Kambe a phindha a rhuma hlonga rin’wanyana eka vona. Na rona va ri ba, va ri khomisa tingana kutani va ri tlherisa ri nga ri na nchumu.+12 Kambe a tlhela a rhuma ra vunharhu;+ na rona va ri vavisa, va ri hlongola.13 Hikwalaho ka sweswo n’wini wa nsimu ya vhinya a ku, ‘Xana ndzi ta endla yini? Ndzi ta rhuma n’wana wa mina la rhandzekaka.+ Kumbexana va ta va ni xichavo eka yena.’14 Loko varimi va n’wi vona va kanela, va ku, ‘Loyi i mudyandzhaka; a hi n’wi dlayeni, leswaku ndzhaka yi ta va ya hina.’+15 Hiloko va n’wi cukumetela ehandle+ ka nsimu ya vhinya, va n’wi dlaya.+ Hikokwalaho, xana n’wini wa nsimu ya vhinya u ta va endla yini?+16 U ta fika a lovisa varimi lava, naswona a nyika van’wana nsimu ya vhinya.”+Loko va twa sweswo va ku: “Sweswo swi nga tshuki swi endleka!”17 Kambe a va languta a ku: “Kutani, xana leswi swi tsariweke swi vula yini, ‘Ribye leri vaaki va ri bakanyeke,+ ri hundzuke ribye lerikulu ra le yinhleni’?+18 Un’wana ni un’wana loyi a welaka eribyeni rero u ta phyandlaseka.+ Kasi mani na mani loyi ri n’wi welaka,+ ri ta n’wi phyandlasa.”+19 Vatsari ni vaprista lavakulu a va lava ku n’wi khoma enkarhini wolowo, kambe a va chava vanhu; hikuva a va xiya leswaku a a vula vona hi xifaniso lexi.+20 Kuteloko va n’wi xiyisisile swinene, va rhuma vanhu lava thoriweke exihundleni leswaku va tiendla onge va lulamile, leswaku va n’wi phasa+ hi ku vulavula, leswaku va n’wi yisa eka hulumendhe ni le mavokweni ya ndhuna-nkulu.+21 Kutani va n’wi vutisa, va ku: “Mudyondzisi, ha swi tiva leswaku u vulavula u tlhela u dyondzisa leswi lulameke naswona a wu na ku hlawula, kambe u dyondzisa ndlela ya Xikwembu hi ku fambisana ni ntiyiso:+22 Xana swa pfumeleriwa ku hakela xibalo eka Khezari kumbe e-e?”+23 Kambe a lemuka vukanganyisi bya vona kutani a ku eka vona:+24 “Ndzi kombeni denari. Xana xifaniso ni marito lawa i swa mani?” Va ku: “I swa Khezari.”+25 A ku eka vona: “Kutani ke, tlheriselani swilo swa Khezari eka Khezari,+ kambe swilo swa Xikwembu eka Xikwembu.”+26 Ina, a va swi kotanga ku n’wi phasa hi marito lawa emahlweni ka vanhu, kambe hi ku hlamarisiwa hi nhlamulo yakwe, a va vulanga nchumu.+27 Hambiswiritano, Vasaduki van’wana, lava vulaka leswaku ku pfuka ka lava feke a ku kona, va ta+ va n’wi vutisa,28 va ku: “Mudyondzisi, Muxe+ u hi tsalele a ku, ‘Loko makwavo wa munhu a fa a ri ni nsati, kambe a nga ri na n’wana, makwavo+ u fanele a teka nsati loyi, a velekela makwavo+ vana ha yena.’29 Hikwalaho a ku ri ni vanhu va nkombo lava a va ri vamakwavo; kutani lowo sungula a teka nsati ivi a fa a nga ri na n’wana.+30 Ni wa vumbirhi swi va tano,31 kutani wa vunharhu a n’wi teka. Swi ve tano eka lava nkombo hinkwavo: a va siyanga vana, kambe hinkwavo va file.+32 Eku heteleleni, wansati na yena a fa.+33 Hikwalaho, eku pfuxiweni ka lava feke, xana u ta va nsati wa mani exikarhi ka vona? Hikuva hinkwavo va ri nkombo va n’wi tekile a va nsati+ wa vona.”34 Yesu a ku eka vona: “Vana va mafambiselo lawa ya swilo va teka+ naswona va hlomisiwa,35 kambe lava hlayiweke leswaku va faneriwa+ hi ku kuma mafambiselo wolawo ya swilo+ ni ku pfuxiwa eka lava feke+ a va teki naswona a va hlomisiwi.36 Entiyisweni, a va nge he fi,+ hikuva va fana ni tintsumi, naswona i vana va Xikwembu hikwalaho ka leswi va nga vana va ku pfuxiwa eku feni.+37 Kambe hambi Muxe u swi paluxile leswaku lava feke va pfuxiwa, emhakeni ya xihlahla xa mitwa,+ loko a vula leswaku Yehovha i ‘Xikwembu xa Abrahama ni Xikwembu xa Isaka ni Xikwembu xa Yakobe.’+38 A hi Xikwembu xa lava feke, kambe i xa lava hanyaka, hikuva eka xona hinkwavo va hanya.”+39 Van’wana va vatsari va angula va ku: “Mudyondzisi, u vulavule kahle.”40 Hikuva a va ha vanga na xona xivindzi xo n’wi vutisa xivutiso ni xin’we.41 Hiloko a ku eka vona: “Xana va vurisa ku yini leswaku Kreste i n’wana wa Davhida?+42 Hikuva Davhida hi byakwe u vula leswi ebukwini ya Tipisalema, ‘Yehovha a ku eka Hosi ya mina, Tshama evokweni ra mina ra xinene43 ku fikela loko ndzi veka valala va wena va va vunavelo bya milenge+ ya wena.’44 Hikokwalaho, Davhida u n’wi vitana ‘Hosi’; kutani i n’wana wa yena hi ndlela yihi?”45 Hiloko a byela vadyondzisiwa+ vakwe swi ri karhi swi twiwa hi vanhu hinkwavo a ku:46 “Tivoneleni vatsari lava rhandzaka ku famba-famba va ambale tinguvu to leha, ni ku rhandza ku xewetiwa etindhawini ta ku xavisela ni switshamo swa le mahlweni emasinagogeni ni tindhawu leti hlawulekeke ngopfu eswilalelweni,+47 ni lava mitaka tiyindlu ta tinoni+ ni ku endla swikhongelo swo leha hi vukanganyisi. Vona va ta kuma vuavanyisi+ byo tika swinene.”


text:
NHLOKO-MHAKA YA XIFUNENGETO | XANA XIKWEMBU XA KHATHALA HI WENA?
Xana Xikwembu Xa Khathala Hi Wena?
“Ndza xaniseka naswona ndzi xisiwana; Yehovha wa ndzi khathalela.” *—DAVHIDA WA LE ISRAYELE, HI LEMBE-XIDZANA RA VU-11 B.C.E.
Xana a swi twala leswi Davhida a a rindzele leswaku Xikwembu xi n’wi khathalela? Xana Xikwembu xa khathala hi wena? Vanhu vo tala a va tshembi leswaku Xikwembu xa matimba hinkwawo xa khathala hi vona. Hikwalaho ka yini?
Xivangelo xin’wana hileswaku Xikwembu xi tlakukile swinene ku tlula vanhu. Loko xi languta xi ri etilweni, eka xona matiko hinkwawo “ma fana ni thonsi leri humaka ekhuwaneni; naswona ma tekiwa tanihi ntshurinyana exikalweni.” (Esaya 40:15) Mutsari un’wana wa manguva lawa loyi a kanakanaka leswaku Xikwembu xi kona, u gimete hi ku vula leswaku “a swi twali ku pfumela leswaku ku ni Xikwembu lexi khathalaka hi wena ni hi swilo leswi u swi endlaka.”
Hi hala tlhelo vanhu van’wana, va anakanya leswaku mahanyelo ya vona ma endla leswaku va nga faneleki ku va Xikwembu xi khathala hi vona. Hi xikombiso, wanuna loyi a vuriwaka Jim u ri: “Minkarhi hinkwayo a ndzi khongelela ku va ni ku rhula nileswaku ndzi kota ku tikhoma kambe endzhaku ka nkarhi a ndzi tlhela ndzi hlundzuka. Ndzi gimete hi ku vula leswaku a ndzi ri mudyohi lonkulu naswona Xikwembu a xi nge swi koti ku ndzi pfuna.”
Xana Xikwembu xi le kule ngopfu na hina lerova xi nga tsandzeka ku hi vona? Xi titwa njhani hi swivumbiwa swa xona leswi nga hetisekangiki? A hi nge swi koti ku hlamula swivutiso leswi handle ko kuma vutivi lebyi humaka eka Xikwembu. Hambiswiritano, Bibele leyi nga ni rungula ra Xikwembu leri huhuteriweke, ya hi tiyisekisa leswaku Xikwembu a xi le kule ngopfu ni un’wana ni un’wana wa hina lerova xi nga tsandzeka ku khathala hi hina. Entiyisweni, Bibele yi ri: “[A xi le] kule ngopfu ni un’wana ni un’wana wa hina.” (Mintirho 17:27) Eka swihloko swa mune leswi landzelaka, hi ta bula hi leswi Xikwembu xi swi vulaka malunghana ni ndlela leyi xi khathalaka ha yona hi un’wana ni un’wana wa hina ni ndlela leyi xi va khathaleleke ha yona vanhu lava fanaka na wena.
^ ndzim. 3 Pisalema 40:17; Yehovha i vito ra Xikwembu hilaha swi hlamuseriweke ha kona eBibeleni.